text:
KAPITULO 10
Dagiti Espiritu a Parsua—No Ania ti Maaramidanda Kadatayo
Tultulongan kadi dagiti anghel dagiti tattao?
Kasano a dagiti dakes nga espiritu im-impluensiaanda dagiti tattao?
Rumbeng kadi a kabutengtayo dagiti dakes nga espiritu?
1. Apay a rumbeng nga ammuentayo ti maipapan kadagiti anghel?
KAADUANNA, ti panangam-ammo iti maysa a tao ramanenna ti panangam-ammo iti pamiliana. Umasping iti dayta, ti panangam-ammo ken ni Jehova a Dios ramanenna ti panangam-ammo a naimbag kadagiti anghel a mangbukel iti nailangitan a pamiliana. “Annak ti Dios” ti awag ti Biblia kadagiti anghel. (Job 38:7) Ania ngarud ti akemda iti panggep ti Dios? Adda kadi pasetda iti pakasaritaan ti tao? Adda kadi maaramidan dagiti anghel iti biagmo? No adda, ania?
2. Kasano a napaadda dagiti anghel, ken kasano ti kaaduda?
2 Iti Biblia, ginasut a daras a nadakamat dagiti anghel. Usigentayo ti sumagmamano kadagitoy a nakadakamatan dagiti anghel tapno ad-adu pay ti maammuantayo maipapan kadakuada. Kasano a napaadda dagiti anghel? Kuna ti Colosas 1:16: “Babaen kenkuana [ni Jesu-Kristo], amin a sabsabali pay a bambanag naparsuada iti langlangit ken iti rabaw ti daga.” No kasta, pinarsua ni Jehova a Dios babaen ti inauna nga Anakna dagiti amin nga espiritu a parsua a maawagan anghel. Kasano ti kaadu dagiti anghel? Ipasimudaag ti Biblia a ginasut a milion nga anghel ti naparsua, ket bin-igda a mannakabalin.—Salmo 103:20. *
3. Maipapan kadagiti anghel, ania ti kuna ti Job 38:4-7?
3 Kuna ti Biblia a Sao ti Dios nga idi naaramid ti daga, “ti amin nga annak ti Dios nangrugida a nagdir-i buyogen ti panangpadayaw.” (Job 38:4-7) No kasta, nabayagen nga adda dagiti anghel sakbay pay a naparsua dagiti tattao, uray idi sakbay a naparsua ti daga. Ipakita pay dagita a sasao iti Biblia nga adda rikna dagiti anghel, ta kunana a “sirarag-o a nagikkisda a sangsangkamaysa.” Imutektekam ta nagrag-o a sangsangkamaysa “ti amin nga annak ti Dios.” Iti daydi a tiempo, amin nga anghel ket paset ti nagkaykaysa a pamilia nga agserserbi ken ni Jehova a Dios.
PANNARANAY KEN PANNALAKNIB DAGITI ANGHEL
4. Kasano nga ipakita ti Biblia a maseknan dagiti matalek nga anghel iti ar-aramiden dagiti tattao?
4 Manipud pay idi naimatanganda ti pannakaparsua dagiti immuna a tao, maseknan unay dagiti matalek nga espiritu a parsua iti dumakdakkel a pamilia ti tao ken iti pannakaibanag ti panggep ti Dios. (Proverbio 8:30, 31; 1 Pedro 1:11, 12) Ngem iti panaglabas ti panawen, naimatangan dagiti anghel a ti kaaduan iti sangatauan saanda nga agserserbi iti naayat a Namarsua kadakuada. Awan duadua a namagladingit daytoy kadagiti matalek nga anghel. Iti sabali a bangir, no adda uray maysa a tao nga agsubli ken ni Jehova, “adda panagrag-o kadagiti anghel.” (Lucas 15:10) Tangay maseknan unay dagiti anghel iti pagimbagan dagidiay agserserbi iti Dios, di pakasdaawan a masansan idi a nagusar ni Jehova kadagiti anghel a mangpabileg ken mangsalaknib kadagiti matalek nga adipenna ditoy daga. (Hebreo 1:7, 14) Usigem ti sumagmamano a pagarigan.
5. Maipapan iti panangsaranay dagiti anghel, ania dagiti pagarigan a masarakantayo iti Biblia?
5 Dua nga anghel ti timmulong iti nalinteg a tao a ni Lot ken kadagiti babbalasangna tapno saanda a mairaman iti pannakadadael dagiti dakes a siudad ti Sodoma ken Gomorra babaen ti panangiruarda kadakuada iti dayta a lugar. (Genesis 19:15, 16) Adu a siglo kalpasanna, naipisok ni propeta Daniel iti rukib dagiti leon, ngem saan a naan-ano ket kinunana: “Ti bukodko a Dios imbaonna ti anghelna ket kinaemna ti ngiwat dagiti leon.” (Daniel 6:22) Idi umuna a siglo K.P., maysa nga anghel ti nangruk-at ken ni apostol Pedro iti pagbaludan. (Aramid 12:6-11) Kanayonanna, dagiti anghel pinabilegda ni Jesus iti rugi ti ministeriona ditoy daga. (Marcos 1:13) Ket idi umad-adanin ti ipapatay ni Jesus, nagparang ti maysa nga anghel ket “pinabilegna” ni Jesus. (Lucas 22:43) Awan duadua a naliwliwa ni Jesus kadagidi a napateg unay a kanito iti biagna!
6. (a) Kasano a dagiti anghel salsalaknibanda dagiti adipen ti Dios iti panawentayo? (b) Ania dagiti saludsod nga usigentayo?
6 Iti panawentayo, saanen nga agparparang dagiti anghel kadagiti adipen ti Dios ditoy daga. Nupay saan ida a makita dagiti tattao, dagitoy a mannakabalin nga anghel ti Dios salsalaknibanda pay laeng dagiti adipen ti Dios, nangruna iti aniaman a makadangran iti naespirituan. Kuna ti Biblia: “Ti anghel ni Jehova agpakpakarso iti intero nga aglikmut dagidiay agbuteng kenkuana, ket alawenna ida.” (Salmo 34:7) Apay a makaliwliwa unay kadatayo dagita a sasao? Gapu ta adda dagiti makadangran a dakes nga espiritu nga agtarigagay a mangdadael kadatayo! Siasino dagitoy? Sadino ti nagtaudanda? Ania ti ar-aramidenda a mangdangran kadatayo? Tapno maammuantayo, usigentayo iti apagbiit ti napasamak iti rugi ti pakasaritaan ti tao.
DAGITI ESPIRITU A PARSUA A KABUSORTAYO
7. Kasano kaballigi ni Satanas a namagtallikud kadagiti tattao iti Dios?
7 Kas naadaltayo iti Kapitulo 3 daytoy a libro, tinarigagayan ti maysa kadagiti anghel nga iturayan dagiti dadduma ket ngarud bimmusor iti Dios. Idi agangay, naawagan daytoy nga anghel iti Satanas a Diablo. (Apocalipsis 12:9) Iti las-ud ti 16 a siglo kalpasan ti panangallilawna ken ni Eva, nagballigi ni Satanas a namagtallikud iti gistay amin a tattao iti Dios, malaksid iti sumagmamano a matalek, kas kada Abel, Enoc, ken Noe.—Hebreo 11:4, 5, 7.
8. (a) Kasano a nagbalin a demonio dagiti dadduma nga anghel? (b) Tapno malasatanda ti Layus idi kaaldawan ni Noe, ania ti kapilitan nga inaramid dagiti demonio?
8 Idi kaaldawan ni Noe, immalsa ken ni Jehova dagiti dadduma pay nga anghel. Pinanawanda ti saadda iti nailangitan a pamilia ti Dios, bimmabada ditoy daga, ken inkawesda ti natauan a bagi. Apay? Kastoy ti mabasatayo iti Genesis 6:2: “Ti annak ti pudno a Dios nangrugi a mapaliiwda ti annak a babbai ti tattao, a napipintasda; ket nangalada iti assawa a maipaay iti bagbagida, awan sabali, dagiti amin a pinilida.” Ngem saan nga impalubos ni Jehova a Dios nga agtultuloy dagiti aramid dagidi nga anghel ken ti kinadakes a pinarnuayda. Inyegna ti sangalubongan a layus ditoy daga a nangikisap kadagiti dakes a tattao ket dagiti laeng matalek nga adipenna ti nakalasat. (Genesis 7:17, 23) Dagiti rebelioso nga anghel, wenno demonio, kapilitan nga inuksobda dagiti natauan a bagida sada nagsubli idiay langit kas espiritu a parsua. Dimmasigda iti Diablo, a nagbalin nga “agturay kadagiti sairo.”—Mateo 9:34.
9. (a) Ania ti napasamak kadagiti demonio idi nagsublida idiay langit? (b) Ania ti usigentayo maipanggep kadagiti demonio?
9 Idi nagsubli idiay langit dagiti nasukir nga anghel, nailaksidda a kas iti agturay kadakuada a ni Satanas. (2 Pedro 2:4) Nupay saandan a kabaelan ti mangikawes iti natauan a bagi, kabaelanda pay laeng ti agaramid iti dakes kadagiti tattao. Kinapudnona, iti tulong dagitoy a demonio, ‘iyaw-awan ni Satanas ti intero a mapagnaedan a daga.’ (Apocalipsis 12:9; 1 Juan 5:19) Kasano? Kangrunaanna, agus-usar dagiti demonio kadagiti pamay-an a nairanta a mangallilaw kadagiti tattao. (2 Corinto 2:11) Usigentayo ti dadduma kadagitoy a pamay-an.
NO KASANO A MANGALLILAW DAGITI DEMONIO
10. Ania ti espiritismo?
10 Tapno maallilawda dagiti tattao, us-usaren dagiti demonio ti espiritismo. Ti espiritismo ket pannakinaig kadagiti demonio, direkta man wenno babaen ti espiritista. Kondenaren ti Biblia ti espiritismo ken pakdaarannatayo a liklikantayo ti aniaman a mainaig iti dayta. (Galacia 5:19-21) Kas kadagiti mangngalap nga agus-usar iti appan, dagiti demonio us-usarenda ti espiritismo. Agusar ti mangngalap iti nadumaduma nga appan a pangtiliwna iti nadumaduma a kita ti ikan. Umasping iti dayta, us-usaren dagiti dakes nga espiritu ti nagduduma a klase ti espiritismo tapno maimpluensiaanda dagiti amin a kita ti tattao.
11. Ania ti panagbuyon, ken apay a rumbeng a liklikantayo dayta?
11 Panagbuyon ti maysa kadagiti appan nga us-usaren dagiti demonio. Ania ti panagbuyon? Isu dayta ti panangpadas a mangammo iti masakbayan wenno iti banag a saan nga ammo. Maibilang a panagbuyon ti astrolohia, panagpadles babaen ti baraha, panangmingming iti bola a kristal, panangipalad, ken ti panangibuksil iti kaipapanan dagiti tagtagainep. Nupay adu ti mangipagarup a saan a makadangran ti panagbuyon, ipakita ti Biblia nga agkakumplot dagiti mammadles ken dagiti dakes nga espiritu. Kas pagarigan, iti Aramid 16:16-18, nadakamat ti “maysa a sairo iti panagpadles” a nangted iti maysa a babai iti pannakabalin nga ‘agipadles.’ Ngem saanen a makaipadles ti babai idi naparuar kenkuana ti sairo.
12. Apay a napeggad ti panangpadas a makiuman kadagiti natay?
12 Ti maysa pay a pangallilaw dagiti demonio isu ti panangallukoyda kadagiti tattao a makiuman kadagiti natay. Dagiti nagminatay masansan a maallilawda kadagiti di umiso a kapanunotan maipapan kadagiti natay. Mabalin a mangted ti espiritista iti naisangsangayan nga impormasion wenno agsao iti timek a kasla timek daydiay natay. Dayta ti makagapu nga adu a tattao ti mamati a talaga a sibibiag dagiti natay ket ti pannakiuman kadakuada tulonganna dagiti sibibiag a mangdaer iti ladingitda. Ngem iti kinapudnona, parparawpaw ken napeggad ti aniaman a kasta a “liwliwa.” Apay? Agsipud ta kabaelan dagiti demonio a tuladen ti timek ti tao a natay ken mangted iti impormasion iti maysa nga espiritista maipapan iti natay. (1 Samuel 28:3-19) Maysa pay, kas naadaltayo iti Kapitulo 6, awanen dagiti natay. (Salmo 115:17) Gapuna, ti “asinoman nga agimtuod iti natay” ket al-allilawen dagiti dakes nga espiritu ken agtigtignay a maikaniwas iti pagayatan ti Dios. (Deuteronomio 18:10, 11; Isaias 8:19) Agannadka ngarud ket liklikam daytoy a napeggad nga appan nga us-usaren dagiti demonio.
13. Ania ti nabaelan nga inaramid dagiti adu a maam-amak idi kadagiti demonio?
13 Dagiti dakes nga espiritu saanda laeng nga allilawen dagiti tattao no di ket butbutngenda pay ida. Ammo ni Satanas ken dagiti demoniona nga ‘ababan ti natda a tiempoda’ sakbay a saandanton a mapalubosan a mangallilaw ken mangriribuk, ken narungrungsotda ita ngem iti napalabas. (Apocalipsis 12:12, 17) Nupay kasta, nakalapsuten ti rinibu a tattao nga inaldaw a maam-amak idi kadagiti dakes nga espiritu. Kasano a nakalapsutda? Ania ti mabalin nga aramiden ti maysa a tao uray no naigameren iti espiritismo?
NO KASANO A SARANGTEN DAGITI DAKES NGA ESPIRITU
14. Kas kadagiti Kristiano idiay Efeso idi umuna a siglo, kasano a makalapsuttayo kadagiti dakes nga espiritu?
14 Ibaga kadatayo ti Biblia no kasano a sarangten dagiti dakes nga espiritu ken no kasano ti lumapsut kadakuada. Usigem ti inaramid dagiti Kristiano idi umuna a siglo iti siudad ti Efeso. Naigamer iti espiritismo ti dadduma kadakuada sakbay a nagbalinda a Kristiano. Idi inkeddengda ti lumapsut iti espiritismo, ania ti inaramidda? Kuna ti Biblia: “Adu kadagidiay nangan-annurot kadagiti arte ti panagsalamangka inyegda a pinagkaykaysa dagiti libroda ket pinuoranda ida iti sanguanan ti isuamin.” (Aramid 19:19) Babaen ti panangdadaelda kadagiti libroda maipapan iti panagsalamangka, nangipaay dagidi a kabbaro a Kristiano iti ulidan kadagidiay mayat a mangsaranget kadagiti dakes nga espiritu ita. Dagiti tattao nga agtarigagay nga agserbi ken ni Jehova masapul nga ibelleng wenno dadaelenda ti aniaman a banag a mainaig iti espiritismo. Ramanen dayta dagiti libro, magasin, pelikula, ladawan, ken musika a mangiparparegta iti espiritismo ken mamagparang iti dayta a makaay-ayo ken makapagagar. Karaman met dagiti anting-anting wenno dadduma pay a banag a mayaruat kas salaknib iti dakes.—1 Corinto 10:21.
15. Tapno masarangettayo dagiti dakes nga espiritu, ania ti nasken nga aramidentayo?
15 Iti surat ni apostol Pablo kadagiti Kristiano idiay Efeso sumagmamano a tawen kalpasan ti panangdadaelda kadagiti libroda maipapan iti panagsalamangka, kinunana kadakuada: “Addaantayo iti pannakigubal . . . maibusor kadagiti nadangkes nga espiritu a puersa.” (Efeso 6:12) Saan a sumarsardeng dagiti demonio. Ikagkagumaanda pay laeng ti manggundaway. No kasta, ania pay ti nasken nga aramiden idi dagiti Kristiano? “Kangrunaan iti amin,” kinuna ni Pablo, “alaenyo ti dakkel a kalasag ti pammati, a babaen iti dayta mabalinanyonto a depdepen amin dagiti sumsumged a gayang daydiay nadangkes [ni Satanas].” (Efeso 6:16) No natibtibker ti pammatitayo a pannakakalasagtayo, nabilbilegtayo met a mangsaranget kadagiti dakes nga espiritu.—Mateo 17:20.
16. Kasano a mapabilegtayo ti pammatitayo?
16 Kasano ngarud a mapabilegtayo ti pammatitayo? Babaen ti panagadal iti Biblia. Ti kinatibker ti pader ket agpannuray unay iti kinalagda ti pundasionna. Umasping iti dayta, ti kinatibker ti pammatitayo ket agpannuray unay iti kinalagda ti pamuonna, nga isu ti umiso a pannakaammo iti Sao ti Dios, ti Biblia. No inaldaw a basaen ken adalentayo ti Biblia, bumileg ti pammatitayo. Kas iti nalagda a pader, ti kasta a pammati salaknibannatayo manipud iti impluensia dagiti dakes nga espiritu.—1 Juan 5:5.
17. Ania pay ti nasken nga aramidentayo tapno masarangettayo dagiti dakes nga espiritu?
17 Ania pay ti nasken idi nga aramiden dagiti Kristiano idiay Efeso? Kasapulanda ti kanayonan a proteksion agsipud ta agbibiagda iti siudad a napno iti demonismo. Gapuna, kinuna ni Pablo kadakuada: “Iti amin a langa ti kararag ken araraw itultuloyyo ti agkararag iti espiritu iti amin a gundaway.” (Efeso 6:18) Tangay agbibiagtayo met iti lubong a napno iti demonismo, nasken a sipapasnek nga ikararagtayo ti pannalaknib ni Jehova tapno masarangettayo dagiti dakes nga espiritu. Siempre, nasken nga usarentayo ti nagan ni Jehova kadagiti kararagtayo. (Proverbio 18:10) Rumbeng ngarud nga itultuloytayo nga ikararag iti Dios nga ‘ispalennatayo iti daydiay nadangkes,’ ni Satanas a Diablo. (Mateo 6:13) Sungbatan ni Jehova dagiti kasta a napasnek a kararag.—Salmo 145:19.
18, 19. (a) Apay a masiguradotayo nga agballigitayo a makidangadang kadagiti dakes nga espiritu? (b) Ania a saludsod ti masungbatan iti sumaganad a kapitulo?
18 Napeggad dagiti dakes nga espiritu, ngem awan ti rumbeng a pagamkantayo kadakuada no busorentayo ti Diablo ken umadanitayo iti Dios babaen ti panangaramid iti pagayatanna. (Santiago 4:7, 8) Limitado ti pannakabalin dagiti dakes nga espiritu. Nadusada idi kaaldawan ni Noe, ken sangsanguenda ti naan-anay a pannakaukomda iti masanguanan. (Judas 6) Laglagipem met a salsalaknibandatayo dagiti mannakabalin nga anghel ni Jehova. (2 Ar-ari 6:15-17) Kayat unay dagitoy nga anghel nga agballigitayo a mangsaranget kadagiti dakes nga espiritu. Kas man la parparegtaendatayo dagiti nalinteg nga anghel. Agtalinaedtayo ngarud a nasinged ken ni Jehova ken iti pamiliana a buklen dagiti matalek nga espiritu a parsua. Liklikantayo met koma ti amin a kita ti espiritismo ken kanayon nga iyaplikartayo ti balakad ti Sao ti Dios. (1 Pedro 5:6, 7; 2 Pedro 2:9) Iti kasta, masiguradotayo nga agballigitayo a makidangadang kadagiti dakes nga espiritu.
19 Ngem apay a pinalubosan ti Dios dagiti dakes nga espiritu ken ti kinadakes a mangparparigat iti kasta unay kadagiti tattao? Masungbatan dayta a saludsod iti sumaganad a kapitulo.
^ par. 2 Maipapan kadagiti nalinteg nga anghel, kuna ti Apocalipsis 5:11: “Ti bilangda linaklaksa a laksa.” No kasta, ipasimudaag ti Biblia a ginasut a milion nga anghel ti naparsua.


c: text/html

text:
Makapagballigika!
“Maragsakanak unay no ti dua a babbalasitangko ket bigla nga arakupendak sada ibaga ti, ‘Ay-ayatendaka, Mommy.’”—ANNA, AGSOLSOLO NGA INA IDIAY POLAND.
“Masansan a maay-ayatanak no makitak nga ap-apresiaren ti annakko dagiti ar-aramidek para kadakuada. No dadduma, ikkandak kadagiti simple a regalo, kas iti ladawan nga indrowingda. Umanayen dayta a subad ti aniaman a bannogko.”—MASSIMO, AGSOLSOLO NGA AMA IDIAY ITALY.
“No nalidayak, adda tiempo nga arakupennak ti maysa kadagiti annakko a lallaki, bisongennak sa ibagana nga ay-ayatennak unay.”—YASMIN, AGSOLSOLO NGA INA IDIAY SOUTH AFRICA.
SUMAGMAMANO la dagita iti adu a naawat ti Agriingkayo! a komento dagiti agsolsolo a nagannak a karaman kadagiti nasurbey iti intero a lubong. Sigun iti adu nga agsolsolo a nagannak, a kaaduanna ket inna, kayatda ti tulong a ti laeng naayat nga asawa ti makaipaay. * Nupay kasta, ipasimudaag met dayta nga imbagada a nairuamdan iti kasasaadda.
Ania ti tumultulong kadagita nga agsolsolo a nagannak a mairuam ken agballigi iti narigat a responsabilidad? Kadagiti sumaganad nga artikulo, usigentayo ti adu a praktikal ken napudno a komentoda, agraman dagiti napateg a prinsipio a nakatulong kadakuada. No maysaka nga agsolsolo a nagannak, sapay koma ta makatulong kenka dagitoy nga artikulo tapno agballigika a mangibaklay iti responsabilidadmo buyogen ti kinaragsak ken pannakapnek. Talaga a dakkel a karit dayta iti daytoy napartak nga agbalbaliw ken di natalged a lubong. *
Naipamaysa dagiti artikulo iti innem nga aspeto. No kasano a dagiti agsolsolo a nagannak ket
- Makagun-od iti ad-adu a tulong
- Mas epektibo a makisarita kadagiti annakda
- Makaaramid kadagiti umiso a prioridad
- Makaaramid kadagiti nalawag a limitasion
- Makaikeddeng kadagiti nasayaat a moral a pagalagadan
- Masiguradoda nga adda lugar ti Dios iti pamiliada

robotstxt: allowed

filter: keep


text:
LEKSION 13
Ania ti Payunir?
Ti termino a “payunir” masansan a tukoyenna dagidiay mangtaktakkuat kadagiti baro a teritoria a suroten dagiti dadduma. Ni Jesus ket kas iti payunir, gapu ta naibaon ditoy daga tapno itungpalna ti ministerio a makaited iti biag ken pannakaisalakan. (Mateo 20:28) Dagiti pasurot ni Jesus ita tultuladenda met ti ulidanna babaen ti panangbusbosda iti adu a panawen aginggat’ mabalin a ‘mangaramid kadagiti adalan.’ (Mateo 28:19, 20) Adda pay ketdi dagiti agserserbi kas payunir.
Ti payunir ket agserserbi kas amin-tiempo nga ebanghelisador. Amin a Saksi ni Jehova ket agibumbunannag iti naimbag a damag. Nupay kasta, adda dagiti nangikeddeng nga agserbi kas regular pioneer, a mangbusbos iti 70 nga oras a mangasaba iti kada bulan. Tapno maaramidda daytoy, adu dagiti agtrabtrabaho laeng iti part-time. Adda met dagiti napili nga agserbi kas special pioneer kadagiti lugar nga agkasapulan iti ad-adu a mangikasaba iti Pagarian. Mangbusbosda iti 130 nga oras wenno ad-adu pay a mangasaba iti kada bulan. Kontento dagiti payunir iti simple a biag, nga agtalekda nga ipaay ni Jehova dagiti kangrunaan a kasapulanda. (Mateo 6:31-33; 1 Timoteo 6:6-8) Dagidiay saan a makapagpayunir iti amin a tiempo ket mabalin nga agserbi kas auxiliary pioneer no kabaelanda. Mangbusbosda iti 30 wenno 50 nga oras iti maysa a bulan.
Ti maysa a payunir ket agserserbi gapu iti ayatna iti Dios ken kadagiti tattao. Kas ken Jesus, makitkitami ita ti nakaay-ay-ay a kasasaad dagiti tattao iti naespirituan. (Marcos 6:34) Ngem addaankami iti pannakaammo a makatulong kadakuada itan ken mangted kadakuada iti natalged a namnama iti masanguanan. Ti ayat iti pada a tao ti mangtigtignay iti maysa a payunir a mangusar iti tiempo ken pigsana a tumulong kadagiti tattao iti naespirituan. (Mateo 22:39; 1 Tesalonica 2:8) Gapu iti panangaramidna iti daytoy, ad-adda a tumibker ti pammatina, ad-adda a suminged iti Dios, ken ad-adda nga agbalin a naragsak.—Aramid 20:35.
Ania ti payunir?
Ania ti mangtigtignay kadagiti dadduma nga agpayunir iti amin a tiempo?
Ammuem ti Ad-adu Pay
Ti Panagpayunir Pabilgenna ti Relasiontayo iti Dios
Usigem ti walo a pamay-an no kasano a ti panagpayunir pabilgenna ti relasionmo ken Jehova. Ania ti makatulong kenka a makapagtultuloy iti daytoy makagunggona a kita ti panagserbi?


text:
1952
Ti 1952 ket maysa a bisiesto a tawen a nangrugi iti aldaw ti Martes iti kalendario a Gregoriano.
Paspasamak[urnosen | urnosen ti taudan]
Enero[urnosen | urnosen ti taudan]
- Enero 12 - Ti Unibersidad ti Tennessee ket nangpastrek ti immuna a nangisit nga estudiantena.
Pebrero[urnosen | urnosen ti taudan]
- Pebrero 2 – Ti tropikal a bagio ket naporma iti amianan ti Kuba ken mapmapan iti amianan a daya. Simmanglad ti bagio idiay akin-abagatan a Florida iti sumaruno nga aldaw. Isu daytoy ti kasapaan a naireporta ng a isasanglad iti tropikal a bagio, ken ti kasapaan a mairekord a panagporma ti tropikal a bagio iti labneng ti Atlantiko.
- Pebrero 7 –Ni Isabel II ket nairangarang a Reina ti Nagkaykaysa a Pagarian.
- Pebrero 18 – Ti Gresia ken Turkia ket tiimiponda iti Gunglo ti Tulagan ti Amianan nga Atlantiko (NATO).
- Pebrero 21 – Idiay Dhaka, Daya a Pakistan (ita nga aldaw ket ti Bangladesh) dagiti polis ket nagpaltogda iti prosesion dagiti estudiante, ket nakapatayda kadagiti uppat a tattao ken nagrugian iti protesta iti adu a paset ti pagilian a nakaiturongan ti pannakabigbig ti Bengali a kas maysa kadagiti nailian a pagsasao ti Pakistan. Ti aldaw ket inrangarang babaen ti UNESCO a kas ti "Internasional nga Aldaw ti Ina a Pagsasao".
- Pebrero 26 – Ti Kangrunaan a Ministro ti Nagkaykaysa a Pagarian a ni Winston Churchill ket inrangarangna a ti Nagkaykaysa a Pagarian ket addaan iti atomiko a bomba.
Marso[urnosen | urnosen ti taudan]
- Marso 21
- Naaramid dagiti dua a naudi a panagbitay idiay Olanda.
- Ni Dr. Kwame Nkrumah ket nabutosan a kas ti Kangrunaan a Ministro ti Aplaya ti Balitok.
- Marso 29 – Ti Presitende ti Estados Unidos a ni Harry S. Truman ket inrangarangna a tumarayto manen.
Abril[urnosen | urnosen ti taudan]
- Abril 18
- Nailian a Rebolusion ti Bolivia: Ti unibersal a butos a mangpakabael nga agbutos dagiti indehenio a tattao ken babbai, nanginasionalisado kadagit mina ken nagpundar ti agrarian a reporma.
- Ti Laud nga Alemania ken Hapon fket nangpormada kadagiti diplomatiko a relasion.
Mayo[urnosen | urnosen ti taudan]
- Mayo 13 – Ni Pandit Nehru ket nangporma ti immuna agobiernona idiay India.
- Mayo 15 – Naipatakder ti diplomatiko a relasion dagiti nagbaetan a gobierno ti Israel ken Hapon iti agpang dagiti legasion.
Hunio[urnosen | urnosen ti taudan]
- Hunio 1
- Ti Romano Katoliko a Simbaan bket inparitna dagiti libro ni André Gide.
- Nailukat ti panagdaliasat idiay Kanal Volga–Don, a mangikonekta ti labneng ti Baybay Kaspio iti Baybay Nangisit.
- Hunio 21 – Ti Eskuela ti Komersio ti Pilipinas, babaen ti tignay ti gobierno, ket nabaliwan iti Kolehio ti Komersio iti Pilipinas (kalpasanna ti Polytechnic University of the Philippines).
Hulio[urnosen | urnosen ti taudan]
- Hulio 25 – Ti Puerto Rico ket nagbalin a bukod a nagturturay a mankomunidad iti Estados Unidos.
Agosto[urnosen | urnosen ti taudan]
- Agosto 13 – Ti Hapon ket timmipon iti IMF.
- Agosto 14 – Ti Laud nga Alemania ket timmipon iti IMF ken ti Banko ti Lubong.
Septiembre[urnosen | urnosen ti taudan]
- Septiembre 18 – Ti Kappon ti Sobiet ket nangbeto ti aplikasion ti pannakaikameng ti Hapon iti Nagkaykaysa a Pagpagilian.
Oktubre[urnosen | urnosen ti taudan]
- Oktubre 3 – Nadetonado ti immuna a nuklear nga armas ti Britaniko idiayAustralia ketn isu daytoy ti nakaaramidan ti Nagkaykaysa a Pagarian a aks ti maikatlo nga estado ti nuklear nga armas.
- Oktubre 20 – Nairangaran ti linteg militar idiayKenya gapu ti Mau Mau a yaalsa.
Nobiembre[urnosen | urnosen ti taudan]
- Nobiembre 20 – Ti immuna nga opisial a panagpatayab ti pasahero nga eroplano a limmabas idiay Amianan nga Ungto ket naaramid manipud idiay Los Angeles a napan idiay Copenhagen.
Disisembre[urnosen | urnosen ti taudan]
Di ammo a petsa[urnosen | urnosen ti taudan]
Dagiti naipasngay[urnosen | urnosen ti taudan]
Enero–Pebrero[urnosen | urnosen ti taudan]
Marso–Abril[urnosen | urnosen ti taudan]
- Abril 17 – Joe Alaskey, Amerikano nga aktor ken direktor (pimmusay 2016)
Mayo–Hunio[urnosen | urnosen ti taudan]
- Hunio 7 – Orhan Pamuk, Turko a mannurat, nagungunaan iti Premio Nobel iti Literatura
- Hunio 20 – John Goodman, Amerikano nga aktor
Hulio–Agosto[urnosen | urnosen ti taudan]
- Agosto 27 – Paul Reubens, Amerikano nga aktor, mannurat ken komidiante
Septiembre–Oktubre[urnosen | urnosen ti taudan]
- Oktubre 7 Vladimir Putin, Presidente ti Rusia
- Oktubre 27 – Roberto Benigni, Italiano nga aktor
Nobiembre–Disiembre[urnosen | urnosen ti taudan]
Di ammo a petsa[urnosen | urnosen ti taudan]
Dagiti pimmusay[urnosen | urnosen ti taudan]
Enero[urnosen | urnosen ti taudan]
Pebrero[urnosen | urnosen ti taudan]
- Pebrero 19 – Knut Hamsun, Norwego a mannurat, laureado iti Premio Nobel (naipasngay 1859)
Marso[urnosen | urnosen ti taudan]
Abril[urnosen | urnosen ti taudan]
Mayo[urnosen | urnosen ti taudan]
Hunio[urnosen | urnosen ti taudan]
Hulio[urnosen | urnosen ti taudan]
Agosto[urnosen | urnosen ti taudan]
Septiembre[urnosen | urnosen ti taudan]
Oktubre[urnosen | urnosen ti taudan]
Nobiembre[urnosen | urnosen ti taudan]
Disiembre[urnosen | urnosen ti taudan]
Di ammo a petsa[urnosen | urnosen ti taudan]
Dagiti Premio Nobel[urnosen | urnosen ti taudan]
- Pisika – Felix Bloch, Edward Mills Purcell
- Kimika – Archer John Porter Martin, Richard Laurence Millington Synge
- Medisina – Selman Abraham Waksman
- Literatura – François Mauriac
- Kappia – Albert Schweitzer


text:
Plantilia:Datos ti Estados Unidos
Daytoy a plantilia ket aglaon kadagiti nadumaduma a nawaya a maala a datos a maipanggep iti Estados Unidos ti porma dagiti pateg ti parametro iti karuay ti kayat a plantilia, iti naiyalagad a moda. Daytoy ket miembro ti pamilia dagiti plantilia, dagiti nagan a mangrugi iti "Datos ti" iti Kategoria:Dagiti plantilia ti datos. Ti sistema nga inus-usar ket kapada ti Wikipedia:WikiProject Flag Template. Ti maitunos a plantilia iti dayta a proyekto ket Plantilia:Datos ti pagilian Estados Unidos.
Dagiti linaon
Dagiti parametro[urnosen ti taudan]
Iti amin a paset ti pamilia dagiti plantilia, dagiti natalinaay a nagan ket naus-usarda para kadagiti parametro. (Dagiti nagan ti parametro ket maipabpabassit tapno maipabassit dagiti bilang para iti mairaman a panagpadakkel ti plantilia ken ti kadakkel ti argumento ti plantilia kadagit ikaso a pakaipakatan dagitoy.) Nupay kasta, saan amin a dagiti parametro ket naikkan iti pateg : adda dagiti parametro a saan a maipakat, bayat nga adda met dagiti dadduma a parametro a ti pateg ket mabalin a saan pay a nainaganan. Mangipakita ti tabla kadagiti amin a parametro, ken para iti tunggal maysa a pateg, no nainaganan.
Dagiti mainaig a plantilia ti datos[urnosen ti taudan]
Naala a datos[urnosen ti taudan]
Ti populasion ita nga aldaw ket 325,520,000.[2]
Ti populasion ket4.41% iti dayta iti lubong. Daytoy ket 61.6% iti dayta iti Amianan nga Amerika.
Ti dagup a kalawa ket 9,833,517 kuadrado kilometro (3,796,742 sq mi). Daytoy ket6.6% iti kalawa ti daga iti lubong. Daytoy ket 39.8% iti dayta iti Amianan nga Amerika.
Ti kalawa ti danum ket 7% iti dagup ti kalawa.
Ti densidad ti populasion ket 35.6 kada kuadrado kilometro (92.2 /sq mi) iti kalawa ti daga.
Panagala kadagiti banag ti datos[urnosen ti taudan]
{{datos ti Estados Unidos|pst2|land area}}, ti panagusar ti panagpili ti parametro a plantilia ti Plantilia:Pst2, ket mangited ti parametro ti land area, kdpy.
Par aiti panagala kadagit ad-adu pay a banag ti datos nsaysayaat ti mangisagana iti plantilia iti dayta, tapno mausar a kas ti sumaganad:
{{datos ti Estados Unidos|nagan ti plantilia
|..|..|..|..}}
tapno daytoy a plantilia ti datos ket maminsan laeng a maawagan.[3] Ti kasisigud a plantilia ket ti Plantilia:Ipakita ti datos, nga isu ti agpatpataud daytoy a panid.
Dagit iuppat a parametro ket pagpilian, maipasada iti maisagana a plantilia a kas dagiti parametro ti 2-5.
Dagiti espesial a plantilia:
- Plantilia:Linkd – silpo iti artikulo
- Plantilia:Poptoday – inus-usar dita ngato
- Plantilia:Popdens – inus-usar iti panid ti Listaan dagiti pagilian babaen ti densidad ti populasion
- Plantilia:Poptoday 1 – inus-usar iti panid ti Listaan dagiti pagilian babaen ti populasion
- Plantilia:Popareadens – inus-usar iti panid ti Listaan dagiti pagilian babaen ti populasion
Ti parametro a saan a naipalawag wenno awan linaon ket kadawyan a kasta met laeng ti kayatna a sawen, kitaen dita baba. Ti
{{datos ti ..|pst2|..}} ket mangited iti awan linon a kuerdas ken ti teksto ti "
{{{..}}}". Isu a ti maysa nga aplikasion a mangkita ti parametro ket nasken a kitaen isuda a dua. Ti panagkita no ti resulta ket kapada ti teksto "
7871.806" ket saan a dagus a maaramid iti #ifeq iti plantilia a bukod nga adda met iti dayta a nagan, gapu ta no dayta ket naipalawag, addanto panangipada iti pateg imbes nga iti teksto. Imbes ket a daytoy ket mabalin a makita no ti umuna a karakter iti resulta ket "
{", kas ti:
{{#ifeq:{{padleft:|1|{{datos ti {{{continent}}}|pst2|popinc}}}}|{|..|..}}.
Panagpartuat kadagiti baro a plantilia[urnosen ti taudan]
Mabalin a mausar ti Plantilia:Datos/pangikarga tapno makapartuat kadagiti baro a plantilia ti datos. Iti panid ti plantilia ti datos ti probinsia, no awan pay ti datos para iti pagilian, agparang ti maysa a silpo a pagpartuatan dayta ken mangikarga daytoy a plantilia. No saan ti teksto ti wiki ket mabalin a makopia iti baro a plantilia ti datos. Para kadagiti parametro a saan a maipakat, kas ti country para iti pagilian, ti depinision ti "country=" ket mabalin a maikkat. Para kadagiti parametro a mapunnonto intono madamdama ti depinision ti parametro a kasla ti "popinc=" (inagnaganan ti awan linon a kuerdas a kas pateg) ket mabalin nga ibati iti teksto ti wiki a mapunnonto intono madamdama. Saan a liplipatan ti parametro 1.
Kasayaat[urnosen ti taudan]
Iti daytoy a sistema ti plantilia ti tunggal maysa a plantilia ket aglaon kadagit inadumaduma a tagikua iti agmaymaysa nga entidad, a saan akas dagiti dadduma a kadawyan a sistema, a ti plantilia ket aglaon iti maysa a tagikua (kas ti populasion wenno kalawa) kadagiti adu nga entidado. Urayno dayta a sabali a sistema ket ket nalaka no dagiti panagpabaro para kadagiti amin nga entidad ket agkukuyogda a magun-od, iti daytoy a kaso ti adu a panagusar ti datos iti maysa a panid iti sabali a sistema ket problametiko gapu ti saan a kasayaatna. Daytoy ket gapu kadagiti sumaganad:
- Masansan nga ad-adu dagiti entidad ngem dagiti tagikua, ken dagiti bilang ti panid (wenno iti daytoy a kaso ti
#switch, dagiti natimbeng a bilang ti panid) ket proporsional iti bilang dagiti banag ti plantilia ti datos (no maipenpenda iti nailinia a waya, saan nga iti kayo, ken saan anaipenpen a kas dagiti di nanaganan a parametro).
- Iti kaso ti adu a pangusar ti datos iti maysa panid kadawyan nga adda maysa wenno ad-adu a tabla, a ti entidad ket mangporma ti aray ken batong ti tagikuaw, gapu ta masansan nga ad-adu dagiti entidad ngem dagiti tagikua, ken gapu iti daytoy a waya ti panagurnos a langa ket mangipalubos ti panagurnos ti entidad a naibatay iti tagikua. Iti daytoy a sistema ti plantilia daytoy ket mangipalubos ti panagpataud ti aray nga agraman aeng iti maysa a panagtawag ti plantilia ti datos, a mangaramid a saan a naparpardas a mangipadakkel ti bilang ngem ti proporsional iti natimbeng a bilang dagit ibanag ti datos a naipenpen iti tunggal maysa a palntilia ti datos, ken maipaadu ti bilang dagiti entidad iti tabla.
Ti mairaman a parte ti plantilia ti datos iti maysa nga entidad ket saan nga aglaon iti maysa nga atiddog a listaan kadagiti su-entidadna wenno dagiti tagikuada, gapu ta mangaramidto metten daytoy a kas di nasayaat a pamay-an.
- ^ Kasla daytoy ket madi, ngem ti plantilia ket saan a makaala iti bukodna a nagan (mangited laeng ti PAGENAME iti panid ti plantilia), ken urayno mabalin, ti kuerdas ti operasion ket naskento a mangikkat ti "Datos ti ". Ti panangikabil ti nagan ti entidad iti plantilia ti datos ket mangikkat ti pannakasapul a amngited daytoy a kas parametro no maawagan ti datos ti plantilia (kadagiti kaso a naskento a makasapul iti daytoy a nagan).
- ^ Nakarkulo babaen ti ekstrapolasion.
- ^ Kitaen dagiti dua nga umuna a ngaaaray iti umuna a tabla ti pakabuklan dagiti bilang para kadagiti patingga ti plantilia.
Aginggana ditoy ti dokumentasion automatiko apinataud babaen ti Plantilia:Ipakita ti datos.
Dagiti nagibasaran[urnosen ti taudan]
Kalawa: "Population, Housing Units, Area, and Density: 2010 – United States -- States; and Puerto Rico". 2010 Census Summary File 1. United States Census Bureau. 2010. Naala idi Hulio 25, 2016. For a detailed breakdown of the figures, see: "State Area Measurements and Internal Point Coordinates". MAF/TIGER database. United States Census Bureau. 2010. Naala idi Hulio 25, 2016.
Populasion: "Table 1. Monthly Population Estimates for the United States: April 1, 2010 to December 1, 2016 (NA-EST2015-01)". U.S. Census Bureau, Population Division. Disiembre 2015. Naala idi Hulio 25, 2016. Reproduced at the U.S. Census Bureau's U.S. and World Population Clock.


text:
Manjuyod, Negros Oriental
Ti Manjuyod ket maysa a maika-2 a klase nga ili iti probinsia ti Negros Oriental iti Filipinas.
Dagiti baranggay[urnosen | urnosen ti taudan]
Ti Manjuyod ket nabingbingay a politikal kadagiti 27 a barbaranggay.[2]
- Alangilanan
- Bagtic
- Balaas
- Bantolinao
- Bolisong
- Butong
- Campuyo
- Candabong
- Concepcion
- Dungo-an
- Kauswagan
- Libjo
- Lamogong
- Maaslum
- Mandalupang
- Panciao
- Poblacion
- Sac-sac
- Salvacion
- San Isidro
- San Jose
- Santa Monica
- Suba
- Sundo-an
- Tanglad
- Tubod
- Tupas
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Negros Oriental". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Oktubre 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Negros Oriental". Datos ti Populasion ti Ili. Dibision ti Panagsukisok ti LWUA. Naala idi 7 Oktubre 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Naggapu Kadi ti Lengguahetayo iti “Torre iti Babel”?
“Inwarawara ida ni Jehova manipud sadiay iti isuamin a rabaw ti daga, ket nagin-inut a simmardengda a mangbangon iti siudad. Dayta ti makagapu a napanaganan iti Babel, agsipud ta sadiay riniribuk ni Jehova ti pagsasao ti intero a daga.”—Genesis 11:8, 9.
TALAGA kadi a nairekord iti Biblia dayta a napasamak? Dagus kadi a nagsao lattan dagiti tattao iti nagduduma a lengguahe kas iti naisalaysay? Pagduaduaan ti dadduma ti salaysay ti Biblia no kasano a nangrugi ken nagsaknap ti lengguahe. Kuna ti maysa nga autor: “Ti sarsarita maipapan iti Torre ti Babel ti maysa kadagiti awan serserbina nga estoria.” Inawagan pay ketdi dayta ti maysa a Judio a rabbi a “di umiso a panangilawlawag iti nagtaudan dagiti nasion.”
Apay a saan a patien dagiti tattao ti salaysay ti Biblia maipapan iti Babel? Gapu ta maisupadi dayta kadagiti teoria maipapan iti nagtaudan ti lengguahe. Kas pagarigan, kuna ti dadduma nga iskolar a saan a kellaat a timmaud ti nagduduma a lengguahe no di ket in-inut a timmaud iti “maysa a pagsasao.” Patien ti dadduma a timmaud lattan ti sumagmamano nga orihinal a lengguahe, sa rimmang-ay manipud simple nga uni agingga a nagbalin a komplikado a sasao. Dagitoy ken dadduma pay nga agsusupadi a teoria ti rason nga adu ti umanamong iti insurat ni Propesor W. T. Fitch, iti librona a The Evolution of Language: “Awan pay ti makakombinsir a sungbatmi.”
Ania ti natakuatan dagiti arkeologo ken managsirarak maipapan ti nagtaudan ken irarang-ay ti lengguahe? Patalgedan kadi dagiti natakuatanda ti aniaman kadagita a teoria? Wenno dagiti natakuatanda paneknekanda ti salaysay iti Babel? Ammuentayo nga umuna ti salaysay ti Biblia.
SADINO KEN KAANO A NAPASAMAK?
Dakamaten ti Biblia a nariribuk ti pagsasao ken nagwaras dagiti tattao “iti daga ti Sinar” a naawagan idi agangay iti Babilonia. (Genesis 11:2) Kaano a napasamak dayta? Kuna ti Biblia a “nabingbingay ti daga [“populasion ti daga,” footnote ti New World Translation of the Holy Scriptures—With References ]” idi kaaldawan ni Peleg, a nayanak agarup 250 a tawen sakbay ni Abraham. Nalawag ngarud a napasamak dayta agarup 4,200 a tawen ti napalabasen.—Genesis 10:25; 11:18-26.
Ibaga ti dadduma nga iskolar a dagiti moderno a lengguahe timmaudda iti orihinal a lengguahe, ti makuna nga immuna a pagsasao nga us-usaren dagiti tattao dandani 100,000 a tawen ti napalabasen. * Kuna ti dadduma a dagiti lengguahe ita kaaspingda ti sumagmamano nga orihinal a lengguahe a maus-usar 6,000 a tawen ti napalabasen. Ngem kasano a maikeddeng dagiti lingguista wenno dagiti makaammo iti adu a lengguahe no kasano a maisublida dagiti din maus-usar a lengguahe? “Narigat dayta,” kuna ti magasin nga Economist. “Saan a kas kadagiti biologo, dagiti lingguista ket awanan kadagiti nagkauna a sursurat a mangigiya kadakuada tapno maammuanda ti napalabas.” Innayon pay ti magasin ti konklusion ti maysa nga evolutionary linguist a “panangkalkular a naibasar iti pagarup laeng isu a saan a mapagtalkan.”
Ngem adda dagiti “linguistic fossil” wenno nagkauna a sursurat a pakakitaan iti nagtaudan ti lengguahe. Ania dagitoy ken ania ti ipalgakda maipapan iti nagtaudan ti lengguahe? Kuna ti The New Encyclopædia Britannica: “Dagiti immuna a rekord iti naisurat a lengguahe, ti kakaisuna a nabati a pagsasao a mainanama a magun-odan ti tao ket agsubli iti nasurok a 4,000 wenno 5,000 a tawen.” Sadino ti nakasarakan dagiti arkeologo kadagitoy a “linguistic fossil,” wenno dagiti “rekord dagiti naisurat a lengguahe”? Iti makimbaba a Mesopotamia, ti lugar ti nagkauna a Sinar. * Gapuna, dagiti magun-odan nga ebidensia ket maitunos kadagiti kinapudno a nadakamat iti Biblia.
NAGDUDUMA A LENGGUAHE KEN KAPANUNOTAN
Kuna ti salaysay ti Biblia a nagtignay ti Dios idiay Babel tapno ‘riribukenna ti pagsasaoda tapno saanda nga imdengan [matarusan, footnote ti Reference Bible] ti pagsasao ti maysa ken maysa.’ (Genesis 11:7) Kas resultana, dagiti trabahador “simmardengda a mangbangon iti siudad” ti Babel ken nagwarasda ‘iti intero a daga.’ (Genesis 11:8, 9) Gapuna, saan nga ibaga ti Biblia nga amin a moderno a lengguahe ket nagtaud iti “maymaysa a pagsasao.” Imbes ketdi, deskribirenna a kellaat a timmaud ti sumagmamano a baro a lengguahe, a makayebkas iti nagduduma a rikna ken kapanunotan ti tao ken talaga a naiduma iti sabali a lengguahe.
Dagiti ngay nagduduma a lengguahe ita? Agpapadada kadi wenno naiduma? Kuna ni Lera Boroditsky a maysa a cognitive scientist: “Bayat nga ad-adalen dagiti lingguista dagiti lengguahe ti lubong (7,000 wenno ad-adu pay, bassit laeng kadagitoy a lengguahe ti naadal a naimbag) adu ti timmaud ken di masinunuo a nagdudumaanda.” Wen, nupay mabalin nga agpada dagiti pagsasao ken dialekto iti maymaysa a lengguahe kas iti Cantonese ken Hakka iti makin-abagatan a China, talaga a naidumada kadagiti sabali a lengguahe, kas iti West Catalan wenno Valencia iti Spain.
Dagiti lengguahe impluensiaanda ti panagpampanunot dagiti tattao ken deskribirenda ti aglawlawda, kas iti kolor, kaadu, lugar, ken direksion. Kas pagarigan, iti maysa a lengguahe kuna ti maysa, “Adda kiteb iti kannawan nga imam.” Ngem kuna ti maysa iti sabali a lengguahe, “Adda kiteb iti abagatan a laud nga imam.” Talaga a makatikaw ti kasta a panagduduma. Dayta ti makagapu nga insardeng dagiti mangibangbangon iti Babel ti proyektoda.
UNI WENNO KOMPLIKADO A SASAO?
Ania ngarud ti immuna a lengguahe ti tao? Kuna ti Biblia a ni Adan, ti immuna a tao, nakapataud iti baro a sasao idi pinanagananna ti amin nga animal ken tumatayab. (Genesis 2:20) Nagputar met ni Adan kadagiti daniw tapno yebkasna ti riknana ken baketna. Nalawag a naawatan ni baketna ti bilin ti Dios ken ti pagbanagan ti panagsukir. (Genesis 2:23; 3:1-3) Ngarud babaen ti immuna a lengguahe, kabaelan ti tao ti makikomunikar ken mangyebkas iti kapanunotanna.
Gapu ta nariribuk ti lengguahe idiay Babel, saanen a mapagtutunos ken mapagkaykaysa ti tao ti panunot ken pigsada. Ngem komplikado ti baro a lengguaheda a kas met laeng iti immuna. Iti panaglabas ti adu a tawen, nangbangon dagiti tattao kadagiti narang-ay a siudad, nangbuangayda kadagiti nabileg a buyot, ken nagnegosioda iti sabali a nasion. (Genesis 13:12; 14:1-11; 37:25) Naaramidda kadi ti kasta nga irarang-ay no awan ti nalawa a bokabulario ken gramatika? Sigun iti Biblia, ti immuna a lengguahe ken ti lengguahe a timmaud idiay Babel ket saan a basta uni laeng no di ket komplikado a lengguahe.
Paneknekan dayta ti moderno a panagsirarak. Kuna ti The Cambridge Encyclopedia of Language: “Tunggal kultura a naadal, kasano man ‘kabayagen’ dagitoy, natakuatan nga addaandan iti komplikado a lengguahe a kapada dagiti makunkuna a ‘sibilisado’ a nasion.” Kasta met ti kuna ni Propesor Steven Pinker iti librona a The Language Instinct: “Awan ti makunkuna a nagkauna a lengguahe.”
TI MASAKBAYAN TI LENGGUAHE
Idi naammuanen ti kabayag ken lugar dagiti linguistic “fossil,” nagdudumaan dagiti lengguahe, ken ti kinakomplikado dagiti nagkauna a lengguahe, ania ti konklusiontayo? Adu ti nakombinsir a mapagtalkan ti salaysay ti Biblia maipapan iti napasamak iti Babel.
Kuna ti Biblia a riniribuk ni Jehova a Dios ti lengguahe dagiti tattao idiay Babel ta simmukirda kenkuana. (Genesis 11:4-7) Ngem inkarina a mangted “kadagiti ili ti panagbalbaliw nga agturong iti nasin-aw a pagsasao, tapno isuda amin umawagda iti nagan ni Jehova, tapno agserbida kenkuana iti abagan-abaga.” (Sofonias 3:9) Daytoy “nasin-aw a pagsasao,” ti kinapudno manipud iti Sao ti Dios, pagkaykaysaenna dagiti tattao iti intero a lubong. Nainkalintegan ngarud nga iti masanguanan pagkaykaysaento ti Dios dagiti tattao babaen ti panangtedna kadakuada iti maymaysa a lengguahe, a mangikkat iti pannakariribuk a napasamak idiay Babel.
^ par. 8 Dagiti teoria maipapan iti lengguahe ket gagangay a pagarup a timmaud dagiti tattao kadagiti bakes. Para iti kanayonan a panangilawlawag, kitaem ti panid 27-29 ti broshur a The Origin of Life—Five Questions Worth Asking, nga impablaak dagiti Saksi ni Jehova.
^ par. 9 Nakakali dagiti arkeologo iti sumagmamano a natukantukad a kasla piramid a torre iti arubayan ti Sinar. Kuna ti Biblia a dagiti nangbangon iti torre ti Babel nagusarda kadagiti ladrilio, saan a bato, ken nagusarda iti bitumen kas argamasa. (Genesis 11:3, 4) Kuna ti The New Encyclopædia Britannica a “manmano wenno awan pay ketdi” ti bato idiay Mesopotamia, ngem adu ti bitumen.


text:
Guinea-Bissau
Manipud iti Wikipedia, ti nawaya nga ensiklopedia
Katkategoria:
- Guinea-Bissau
- Dagiti pagilian idiay Aprika
- Dagiti pagilian a nagbeddengan ti Taaw Atlantiko
- Ekonomiko a Komunidad dagiti Estado ti Laud nga Aprika
- Dagiti dati a kolonia ti Portugal
- Dagiti kabassitan a naparang-ay a pagilian
- Dagiti estado a kameng ti La Francophonie
- Dagiti estado a kameng ti Kappon ti Aprika
- Dagiti estado a kameng ti Komunidad ti Pagpagilian ti Pagsasao a Portuges
- Dagiti estado a kameng ti Organisasion ti Islamiko a Pagtitinnulongan
- Dagiti estado a kameng ti Nagkaykaysa a Pagpagilian
- Dagiti pagilian ken teritorio nga agsasao ti Portuges
- Dagiti republika
- Dagiti estado ken teritorio a nabangon idi 1974


text:
Arado
Ti arado ket maysa a ramit (wenno makina) nga inus-usar iti panagtalon ti daga para iti panangisagana ti panagmula. Dagiti arado ket mabalin a guyoden babaen dagiti ayup a kas dagiti baka, nuang kabalio, kamelio wenno babaen ti traktor. Ti arado ket mabalin a naaramid iti tarikaro,landok wenno paslep. Daytoy ket isun ti kangrunaan nga intrumento para kadagiti kaaduan a nairehistro a pakasaritaan, ken mangirepresenta ti maysa kadagiti kangrunaan a panagrang-ay iti agrikultura.
Ti kangrunaan apanggep ti panagarado ket ti panagkali ti akin-ngato a tuon ti daga, tapno maiyeg dagiti baro a kinalames iti rabaw, bayat a maikali dagiti ruot, dagiti tidda ti dati nga apit, ken dagiti bukel ti apit ken ruot, ken mangpalubos kadagitoy a marungsot. Daytoy ket mangited pay ti nawaya ti bukel a banag a agmulaan dagiti sabali nga apit.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- Wainwright, Raymond P.; Wesley F. Buchele; Stephen J. Marley; William I. Baldwin (1983). "A Variable Approach-Angle Moldboard Plow". Transactions of the ASAE. 26 (2): 392–396. Naala idi Pebrero 14, 2013.
- "Ti Nasapa a Panagarado idiayken Kronolohia ti Panagarado kadagiti Baggiing", Hill, P. ken ni Kucharski, K. in Transactions of the Dumfriesshire and Galloway Natural History and Antiquarian Society, Vol. LXV, 1990, pp 73–83.
Adu pay a mabasbasa[urnosen | urnosen ti taudan]
- Nanchinadu: Harbinger of Rice and Plough Culture in the Ancient World babaen ni Dr. V. Sankaran Nair
Dagiti silpo ti ruar[urnosen | urnosen ti taudan]
- Midia a mainaig iti Arado iti Wikimedia Commons
- Ti Rotherham ng aArado – ti immuna a nagballigi a landok nga arado
- Pakasaritaan ti landok nga arado – aa kas naparang-ay ni John Deere idiay Estados Unidos


text:
Pagsasao nga Aragones
Ti Aragones (/ˌærəɡɒˈniːz/; aragonés [aɾaɣoˈnes] iti Aragones) ket pagsasao a Romanse nga insasao dagiti nagbaetan ti 10,000 ken 30,000 a tattao kadagiti amin a nginget ti Pirineo idiay Aragon, Espania, a kangrunaan idiay comarcas ti Somontano de Barbastro, Jacetania, Alto Gállego, Sobrarbe, ken Ribagorza. Daytoy laeng ti moderno a pagsasaoa a napadur-as manipud ti mediebal a Navarro-Aragones.
Bayat a di pormal a naamammuan a kas ti fabla ("sao" wenno "bitla"), ti Aragones ket kadawyan pay a tinawtawagan babaen dagiti nagan dagiti nadumaduma a lokal a dialektonas a gapuanan manipud ti pannakaiwarwaras ti pagsasao kadagiti napalabas a siglo.
Dagiti nagibasaran[urnosen | urnosen ti taudan]
- ^ Reperensia ti Aragonese iti Ethnologue (maika-17 nga ed., 2013)
Dagiti silpo ti ruar[urnosen | urnosen ti taudan]
Midia a mainaig iti Pagsasao nga Aragones iti Wikimedia Commons
- Academia de l'Aragonés, Kultural a gunglo.
- Consello d'a Fabla Aragonesa, Kultural a gunglo ken akademia ti pagsasao.
- Ligallo de Fablans de l'Aragonés, Kultural a gunglo ken akademia ti pagsasao.
- A.C. Nogará, Kultural a gunglo ken akademia ti pagsasao.
- Sociedat de Lingüistica Aragonesa, Kultural a gunglo.
- Aragonese language
- Arredol - Digital journal


text:
TI BIBLIA BALBALIWANNA TI BIAG
Ikkannak Uray Makatawen Laeng a Talna ken Kinaragsak
PANNAKAYANAKNA: 1971
NAKAYANAKANNA: FRANCE
PAKASARITAANNA: DATI A NARANGGAS A KRIMINAL, IMMORAL TI BIAGNA, KEN NAGDROGDROGA
TI NAPALABASKO:
Nagyan ti pamiliami idiay Tellancourt a purok iti amianan a daya ti France. French ni Tatang, ken Italian met ni Nanang. Idi walo ti tawenko, immakarkami iti napanglaw a lugar iti siudad ti Rome, Italy. Nagulo ti pamiliami. Nakaro ti panagap-apa dagiti nagannakko gapu iti problema iti kuarta.
Idi agtawenakon iti 15, binagbagaannak ni nanangko a rummuarak met iti balay ket makigayyemak. Isu a nasursurok ti pumanaw iti balaymi agingga a mabayagen a diak agaw-awid. Idi kuan, naibarkadaak kadagiti dakes a tattao. Maysa nga aldaw, adda lalaki nga immasideg kaniak a kasla nasingpet met. Inikkannak iti droga, ket inawatko ta kayatko nga ipakita a saanakon nga ubing. Alistoak a nailumlom iti lubong ti droga ken immoralidad. Namin-adu a seksual a naabusoak. Saanen nga importante ti biag kaniak ket awanen ti bibiangko uray matayak. Pirmi ti lidayko. Idi 16 anyosak, pinadasko ti agpakamatay. Imminumak iti sangabote nga arak sa timpuakak iti maysa a dan-aw (lake). Kas resultana, tallo nga aldawak a na-comatose.
Sipud idin, naamirisko a napateg ti biag. Ngem nagbalinak latta a bayolente ken manangloko. Awisek dagiti tattao a makiseks kaniak, iyopreserak ida iti droga iti balayda, sa takawak ida. Us-usarendak dagiti dadakkel a sindikato nga aglako ken agipuslit iti droga iti Italy. Kanayon a problemadak dagiti polis. Kasla awanen serserbi ti biagko ken diakon maurnos. Ngem patiek nga adda rason nga agbibiagak. Nagkararagak iti Dios ket indawatko nga ikkannak uray makatawen laeng a talna ken kinaragsak.
NO KASANO A BINALBALIWAN TI BIBLIA TI BIAGKO:
Idi 24 ti tawenko, immakarak ditoy England. Gapu iti pannakipagtrabahok kadagiti aglaklako iti droga, agpelpeligro ti biagko. Sakbay a pimmanawak, binisitak ni nanangko ket nakigtotak idi nakitak a kaskasabaan isuna ti maysa a lalaki a ni Annunziato Lugarà. * Gapu ta ammok a dati a kriminal daytoy a lalaki, nabutnganak ket dinamagko kenkuana no apay nga adda idiay. Inestoriana ti dakkel a panagbalbaliw nga inaramidna iti biagna tapno agbalin a Saksi ni Jehova, ken pinagkarinak a makisaritaakto kadagiti Saksi inton makadanonak ditoy England. Nagkariak met. Ngem idi nakadanonakon ditoy, sinubliak a dagus ti dati a kabibiagko.
Maysa nga aldaw, adda nakasaritak a Saksi a mangmangted iti magasin a Pagwanawanan ken Agriingkayo! iti maysa a natao a kalsada iti London. Nalagipko ti karik ken ni Annunziato isu a dinamagko iti Saksi no mabalinko ti agpayadal iti Biblia.
Nasdaawak kadagiti naadalko iti Biblia. Kas pagarigan, natignay ti pusok iti kuna ti 1 Juan 1:9: “No ipudnotayo dagiti basoltayo, isu matalek ken nalinteg tapno pakawanennatayo kadagiti basoltayo ken tapno dalusannatayo manipud iti isuamin a kinakillo.” Nagdakkel ti epektona kaniak dayta ta panagriknak, nakarugrugitak gapu iti kabibiagko. Dagus nga inrugik ti makigimong iti Kingdom Hall dagiti Saksi ni Jehova. Nabara ti panangawat kaniak dagiti Saksi. Idi nakitak ti nadekket a panaggagayyemda—banag a nabayagen a sapsapulek—kayatko met ti agbalin a miembro ti kasla pamilia a kongregasionda.
Uray saanak unay a narigatan a mangisardeng iti panagdrogak ken iti immoral a panagbiagko, narigatanak a mangpasayaat iti kababalinko. Napanunotko a masapul a pasayaatek pay ti panangtratok kadagiti tattao, respetuek ida, ken agbalinak a nakonkonsiderar. Kinapudnona, adda latta dagiti lablabanak a madi nga ugalik. Ngem iti tulong ni Apo Jehova, adda metten dagiti panagbalbaliw a naaramidak. Kalpasan ti innem a bulan a panagadalko iti Biblia, nabautisaranak kas Saksi ni Jehova idi 1997.
NO KASANOAK A NAGUNGGONAAN:
Kalpasan ti panagbautisarko, nagkasarkami ken Barbara a nabiit pay met idi a nabautisaran a Saksi ni Jehova. Idi nakita ti maysa a nabayagen a gayyemko a nagdakkel ti nagbalbaliwak, nagadal met iti Biblia. Idi agangay, nagbalin a Saksi, ken uray ni manangna. Ti kabsat ni lolak, nga agtawen iti nasurok a 80, ket nagadal met iti Biblia ken nabautisaran sakbay a natay.
Maysaak itan a panglakayen (mangidadaulo) iti kongregasionmi ken agserserbikami ken baketko kas full-time a ministro. Tultulonganmi dagiti tattao nga agsasao iti Italian ditoy London tapno maawatanda ti Biblia. No dadduma, malidayanak latta gapu iti dati a kabibiagko, ngem nagdakkel a tulong ni Barbara kaniak. Ita, adda met laengen natalna a pamiliak a nabayagen nga il-iliwek, ken addan naayat nga Amak a nabayagen a sapsapulek. Indawatko iti Dios nga ikkannak iti makatawen a talna ken kinaragsak, ngem ad-adu nga amang ti intedna kaniak!
Ita, adda met laengen natalna a pamiliak a nabayagen nga il-iliwek, ken addan naayat nga Amak a nabayagen a sapsapulek
^ par. 10 Kitaem ti artikulo a “Ti Biblia Balbaliwanna Ti Biag—Awitko ti Paltogko iti Sadinoman a Papanak,” kas insalaysay ni Annunziato Lugarà, iti Hulio 1, 2014, a ruar Ti Pagwanawanan, panid 8-9.
Ammuem ti Ad-adu Pay
Apay a Dika Sumuksuko?
Apay nga ibilang ti maysa a tao a maysa a gayyem ni patay?


text:
INTERBIU | GUILLERMO PEREZ
Ilawlawag ti Maysa a Consultant Surgeon No Apay a Mamati iti Dios
Nabiit pay a nagretiro ni Dr. Guillermo Perez kas mamangulo a siruhano iti 700-ti-kamana nga ospital idiay South Africa. Adu a tawen a namati iti ebolusion. Ngem idi agangay, kombinsidon a ti bagi ti tao ket dinisenio ti Dios. Ininterbiu ti Agriingkayo! no apay a mamati iti Dios.
Apay a mamatika idi iti ebolusion?
Nupay napadakkelak kas maysa a Katoliko, adda dagiti panagduaduak maipapan iti Dios. Kas pagarigan, diak mamati iti Dios a mangtutuok kadagiti tattao iti impierno. Isu nga idi insuro kaniak dagiti propesor iti unibersidad a dagiti sibibiag a banag ket timmaud babaen iti ebolusion imbes a pinarsua ti Dios, pinatik dayta ta impagarupko no adda ebidensia a mangpaneknek iti dayta. Ti ebolusion ket saan met a linaksid ti relihionko. Insurona ketdi a ti Dios ti nangiwanwan iti dayta.
Apay a nagintereska iti Biblia?
Ni baketko a Susana ket nangrugi a nakipagadal iti Biblia kadagiti Saksi ni Jehova. Impakitada kenkuana ti kuna ti Biblia a saan a tutuoken ti Dios dagiti tattao iti umap-apuy nga impierno, * agraman ti kari ti Dios a pagbalinenna a pagtaengan a paraiso ti planetatayo. * Nakasarakkami met laengen kadagiti nakappapati a pannursuro! Idi 1989, rinugiannak a sarungkaran ti maysa a Saksi nga agnagan iti Nick. Idi pagsarsaritaanmi ti maipapan iti bagi ti tao ken ti nagtaudan dayta, nasdaawak iti simple a lohika a mabasa iti Biblia iti Hebreo 3:4: “Tunggal balay adda nangibangon, ngem ti nangibangon iti amin a bambanag isu ti Dios.”
Nakatulong kadi kenka ti panangadalmo iti bagi ti tao tapno mamatika iti panamarsua?
Wen. Kas pagarigan, nadisenio a naimbag ti pamay-an ti bagitayo a mangtarimaan iti bukodna a bagi. Kas koma iti iyiimbag ti sugat—uppat nga agiinnabut a paset ti nairaman. Amin dagita ti mangipalagip kaniak a kas maysa a siruhano, makipagtrabtrabahoak laeng iti nainkasigudan a sistema ti bagi a mangtarimaan.
Ania ti mapasamak no masugat ti bagitayo?
Insigida nga agtignay ti umuna a paset ti agsasaruno a proseso a nadisenio a mangpasardeng iti panagdara. Nakakomkomplikado ken nakaan-annayas dagita a proseso. Ti met sistema ti panagrikus ti daratayo nga addaan iti 100,000 a kilometro nga ur-urat ket talaga nga ap-apalan dagiti inheniero iti tay-ak ti panagtubero (plumbing engineers) ta kabaelan dayta a sullatan dagiti agtedted ken tarimaanen ti bagina.
Ania ti karaman iti maikadua a paset ti panagtarimaan?
Sumardeng ti panagdara iti las-ud ti sumagmamano nga oras sa mangrugin a lumteg. Ti nainaig iti dayta ket ti nakaskasdaaw nga agsasaruno a pasamak. Umuna, dagiti urat ti dara nga immilet idi damo tapno maksayan ti panagdara ket lumawan tapno ad-adu a dara ti agtaray iti nasugat a paset. Sumaganad, lumteg ti intero a nasugat a paset gapu iti napnuan protina a pluido. Dayta a pluido ket nagpateg iti pananglaban iti impeksion, panangkissay kadagiti sabidong, ken panangikkat kadagiti nadadael a tisyu. Tunggal agsaruno a pasamak ket agkasapulan iti pannakapataud ti minilion a molekula ken selula nga adda espesipiko a pakausaranda iti agsasaganad a pasamak. Dadduma kadagita ti mangtignay iti panangrugi ti sumaganad a paset. Kalpasanna, sumardengdan.
Kasano nga agtultuloy ti iyiimbag?
Iti sumagmamano nga aldaw, mangrugin a mangpataud ti bagitayo kadagiti materiales a mausar iti panagtarimaan. Dayta a proseso ket senial iti panangrugi ti maikatlo a paset ken agpaut iti agarup 2 a lawas. Dagiti selula a mangpataud kadagiti ammurat (fiber) iti intero a sugat ket umakar iti nasugat a paset sada agpaadu. Agtubo met dagiti nagbabassit nga urat ti dara ken umatiddog agingga iti nasugat a paset. Sadiay nga ikkatenda ti rugit ken mangsuplayda kadagiti kanayonan a sustansia bayat ti demolision ken panagtarimaan. Iti sabali pay a komplikado a panagsasaganad dagiti pasamak, mausar dagiti espesial a selula a mamaglunit iti sugat.
Nagadu gayam a trabaho dayta! Kasano kabayag a malpas ti panagtarimaan?
Agpaut iti adu a bulan ti maudi a paset—ti panangbalbaliw. Agsubli dagiti natukkol a tulang iti sigud a kapigsada. Dagiti met ammurat a napataud idi damo iti intero a sugat a nalukneng pay laeng dagiti tisyuda ket masukatan kadagiti nalaglagda a materiales. No dagupen, ti iyiimbag ti sugat ket maysa a nakaskasdaaw a pagarigan ti panagtutunos a nagsayaat ti pannakaiprogramana.
Adda kadi pasientem a talaga a nagsiddaawam?
Masdaawak no makitak ti panangtarimaan ti bagi iti bukodna a bagi
Adda. Malagipko idi inagasak ti 16 anyos a biktima ti nakaro nga aksidente iti lugan. Kritikal idi ti kasasaadna ta nasugat ti palina ket agpadpadara iti uneg ti bagina. Adu a tawenen ti napalabas, gagangay idi nga operaenmi tapno tarimaanen wenno ikkatenmi ti pali (spleen). Ngem ita, ad-addan nga agpannuray dagiti doktor iti pannakabalin ti bagi a mangtarimaan iti bagina. Inagasak laeng ti anemia ken impeksionna, inep-epko ti ut-otna, ken insublik ti napukaw a pluido ti bagina. Sumagmamano a lawas kalpasanna, nakitami iti resulta ti scan nga immimbagen ti palina! Masdaawak no makitak ti panangtarimaan ti bagi iti bukodna a bagi isu a mas kombinsidoakon nga adda Dios a nangdisenio kadatayo.
Ania ti nagustuam kadagiti Saksi ni Jehova?
Mannakigayyemda ken kanayon a Biblia ti pangsungbatda kadagiti saludsodko. Bilibak met iti kinaturedda a mangiranud kadagiti patpatienda ken tumulong iti sabsabali a mangammo maipapan iti Dios.
Nakatulong kadi iti propesionmo ti panagbalinmo a maysa kadagiti Saksi ni Jehova?
Wen. Tinulongannak a manglaban iti compassion fatigue, maysa a kita ti emosional a pannakapaksuy a masansan a mangapektar kadagiti doktor ken nars a kanayon a mangasikaso kadagiti masakit wenno nadunor. No met kayat dagiti pasiente ti makisarita, kabaelakon nga ilawlawag ti kari ti Namarsua kadatayo a pagpatinggaenna dagiti sakit ken panagsagaba * ken mangyeg iti lubong a sadiay awanton ti agkuna, “Masakitak.” *


text:
Estoria 112: Pannakaisadsad iti Isla
KITAEM! dakesen ti barangay! Makitam kadi dagiti tattao a timpuak iti danum? Dadduma sumangsangladdan iti daga. Adda kadi ni Pablo sadiay? Kitaentayo ti mapaspasamaken kenkuana.
Laglagipem, a ti dua tawen naibalud ni Pablo. Sa isu ken dadduma a balud naikabilda iti barangay, ket mapanda idiay Roma. Idi lumabasda idiay asideg ti puro ti Creta, dinalapus ida ti napigsa a bagyo. Nagpigsa ti angin a di maiturong dagiti tattao ti barangay. Kalpasan adu nga al-aldaw, napukawen dagidiay nakalugan ti namnamada a maisalakan pay.
Gapu itoy kuna ni Pablo kadakuada: ‘Awan uray maysa kadakayo ti matay; ti laeng barangay ti madadael. Idi rabii nagparang ti anghel ti Dios kaniak ket kunana: “Dika agbuteng, Pablo! Masapul nga agtakderka iti imatang ti agturay a Romano, a ni Cesar. Ket ispalen ti Dios amin a nakipaglayag a kakaduam.” ’
Iti tengngat’ rabii iti maika-14 nga aldaw kalpasan panangrugi ti bagyo, nadlaw dagiti marinero a ti danum umabababawen! Intinnagda ti sinepeteda, tapno saanda a maidungpar kadagiti bato iti sipnget. Kabigatanna, nakitadan ti igid, ket naikeddengda nga iturong ti barangay idiay. Ket ti barangay naisadsad idiay ket saanen a makagaraw. Ti dalluyon ti umablat a mangrumek iti dayta. Ti kapitan ti buyot imbilinna kadagidiay makalangoy a tumpuakdan ket aglangoydan. Naibaga kadagiti dadduma a mangalada ti pagpatawanda manipud iti barangay. Iti daytoy, amin a 276 a tattao a nakalugan nakagtengda a sitatalged iti igid, kas inkari ti anghel.
Ti isla ti maaw-awagan Melita. Naasi dagiti tattao, ket tinulonganda dagiti naggapu iti barangay. Idi simmayaat ti tiempo, naipan ni Pablo idiay Roma iti sabali a barangay.
Aramid 27:1-44; 28:1-14.
Dagiti Saludsod
- Ania ti napasamak iti barangay a nagluganan ni Pablo idi lumabas iti asideg ti puro ti Creta?
- Ania ti imbaga ni Pablo kadagidiay nakalugan iti barangay?
- Kasano a narumek wenno nalasanglasang ti barangay?
- Ania ti imbilin ti kapitan ti buyot, ket mano a tattao ti nakagteng a sitatalged iti igid?
- Ania ti nagan ti isla a nakaisadsadanda, ket ania ti napasamak ken ni Pablo idi simmayaaten ti panawen?
Kanayonan a salsaludsod
- Basaenyo ti Aramid 27:1-44.
No basaentayo ti salaysay maipapan iti panaglayag ni Pablo nga agturong idiay Roma, kasano a tumibker ti panagtalektayo iti kinaumiso ti rekord ti Biblia? (Ara. 27:16-19, 27-32; Luc. 1:3; 2 Tim. 3:16, 17)
- Basaenyo ti Aramid 28:1-14.
No dagiti pagano nga agnanaed idiay Malta ket natignay a mangasikaso buyogen ti “naisangsangayan a natauan a kinamanangngaasi” kada Pablo ken dagiti kakaduana a naglugan iti nadadael a barangay, rumbeng a matignay dagiti Kristiano a mangipakita iti ania ken nangnangruna iti ania a wagas? (Ara. 28:1, 2; Heb. 13:1, 2; 1 Ped. 4:9)
Ammuem ti Ad-adu Pay
Bible Card: Pablo
Ania a trabaho ti inaramid ni Pablo tapno adda pangsuportana iti ministeriona? Usarem daytoy a Bible card tapno maammuam.


text:
Harry Martinson
Ni Harry Martinson (Mayo 6, 1904 – Pebrero 11, 1978) ket maysa idi a Sueko a marinero, mannurat ken mannaniw. Idi 1949 nabutosan isuna idiay Suéko nga Akademia. Nagungunaan isu a ti naikumaduaan a Premio Nobel iti Literatura idi 1974 a kaduana ti Suéko a ni Eyvind Johnson. Ti panakapili para kenni Eyvind Johnson kenni Harry Martinson ket addan ti maysa kontrobersial ngamin ket dagitoy a dua ket kameng da iti Nobel. Isuda kenni Graham Greene, Saul Bellow ken Vladimir Nabokov ket paborito a kandidato iti dayta a tawen.


text:
SUHETO ITI AKKUB | ADDA KADI PAGSAYAATANNA NO AGKARARAGKA?
Apay nga Aw-awisennatayo ti Dios nga Agkararag?
Kayat ti Dios nga agbalinka a gayyemna.
Importante ti komunikasion iti aggayyem tapno tumibker ti relasionda. Kasta met, aw-awisennatayo ti Dios a makisarita kenkuana tapno agbalintayo a nadekket a gayyemna. Kunana: “Awagandakto ken umaykayo ken agkararagkayo kaniak, ket denggenkayto.” (Jeremias 29:12) Kada makisaritaka iti Dios, ‘umas-asidegka [kenkuana], ket umasideg’ met kenka. (Santiago 4:8, Ti Baro a Naimbag a Damag Biblia) Ipasigurado ti Biblia: “Ni Jehova asideg kadagidiay amin nga umaw-awag kenkuana.” (Salmo 145:18) No kanayontayo nga agkararag iti Dios, umuneg ti pannakigayyemtayo kenkuana.
“Ni Jehova asideg kadagidiay amin nga umaw-awag kenkuana.”—Salmo 145:18
Kayatnaka a tulongan ti Dios.
Kinuna ni Jesus: ‘Siasino kadakayo a ti anakna dumawat iti tinapay—iyawatannanto kadi iti bato? Wenno, nalabit, dumawatto iti ikan—iyawatannanto kadi iti serpiente? Gapuna, no ammoyo ti mangted iti naimbag a sagsagut iti annakyo, anian a nangnangruna pay a kasta ni Amayo nga adda iti langlangit mangted iti naimbag a bambanag kadagidiay agdawdawat kenkuana!’ (Mateo 7:9-11) Wen, aw-awisennaka ti Dios nga agkararag ta “maseknan” kenka ken kayatnaka a tulongan. (1 Pedro 5:7) Aw-awisennaka pay ketdi nga umasideg kenkuana no adda problemam. Ibaga ti Biblia: “Dikay maringgoran iti aniaman, no di ket iti amin a banag babaen iti kararag ken araraw agraman panagyaman maipakaammo koma dagiti dawatyo iti Dios.”—Filipos 4:6.
Adda naespirituan a kasapulan dagiti tattao.
Sigun kadagiti eksperto iti ug-ugali ti tao, minilion ti makarikna a kasapulanda ti agkararag, uray ti dadduma a di mamati ken agduadua nga adda Dios. * Paneknekan dayta a talaga a naaramid ti tao nga adda naespirituan a kasapulanna—ti panangidalan ti Dios. Kinuna ni Jesus: “Naragsak dagidiay sipapanunot iti naespirituan a kasapulanda.” (Mateo 5:3) Ti maysa a pamay-an tapno mapennek dayta a panagkasapulan ket ti regular a pannakisarita iti Dios.
Ania dagiti manamnamatayo a pagsayaatanna no awatentayo ti awis ti Dios nga agkararag kenkuana?
^ par. 8 Ipakita ti surbey ti Pew Research Center idi 2012 idiay United States nga 11% kadagiti saan a mamati wenno agduadua nga adda Dios ti agkarkararag iti maminsan iti makabulan.


text:
Kontakennakami
Maragsakankami a tumulong kadagiti interesado iti Biblia wenno iti sangalubongan a trabahomi. Usarem ti maysa kadagitoy nga opsion iti panangkontakmo kadagiti Saksi ni Jehova iti lugaryo.
Agkiddaw iti libre a panagadal iti Biblia
Agbirok iti Kingdom Hall dagiti Saksi ni Jehova
Ammuem ti petsa ti sumaruno a tinawen a Memorial
Agbirok iti kombension dagiti Saksi ni Jehova
Bumisita iti maysa kadagiti sanga nga opisinami
Umawag wenno agsuratka kadakami babaen ti impormasion a makita iti baba
Ecuador
Sociedad de Estudiantes de la Biblia - Testigos de Jehová
P.O.Box 09-01-1334
GUAYAQUIL
ECUADOR
+593 4-273-8015
Oras ti Opisina
Lunes agingga iti Biernes
8:00 a.m. agingga iti 12:00 p.m. ken 1:00 p.m. agingga iti 5:00 p.m.


text:
Bani, Pangasinan
Ti Bani ket maysa a maika-2 a klase nga ili iti probinsia ti Pangasinan iti Filipinas.
Dagiti baranggay[urnosen | urnosen ti taudan]
Ti Bani ket nabingbingay a politikal kadagiti 27 a barbaranggay.[2]
- Ambabaay
- Aporao
- Arwas
- Ballag
- Banog Norte
- Banog Sur
- Centro Toma
- Colayo
- Dacap Norte
- Dacap Sur
- Garrita
- Luac
- Macabit
- Masidem
- Poblacion
- Quinaoayanan
- Ranao
- Ranom Iloco
- San Jose
- San Miguel
- San Simon
- San Vicente
- Tiep
- Tipor
- Tugui Grande
- Tugui Norte
- Calabeng
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Pangasinan". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 7 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Pangasinan". Datos ti Populasion ti Ili. Dibision ti Panagsukisok ti LWUA. Naala idi 2 Hulio 2014.
Dagiti silpo iti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
Frans Eemil Sillanpää
Ni Frans Eemil Sillanpää ( pannakabalikas (tulong·paammo)) (16 Septiembre 1888 – 3 Hunio 1964) ket maysa kadagiti kalatakan a Pinlandés a mannurat.
Nagunggunaan isuna ti Premio Nobel iti Literatura idi 1939 "para iti nauneg a panaka-awatna kadagiti agtaltalon iti pagilianna ken ti nasayaat nga arte a panangiladawanna dagiti kabibiagda ken dagiti maikabagian da iti Katutubo."
Ni Frans Eemil Sillanpää ket naipasngay iti maysa nga agtaltalon a pamilia idiay Hämeenkyrö. Nupay dagiti nagannak kaniakna ket napanglawda, napakabaelanda nga iserrek isuna iti eskuela idiay Tampere. Idi 1908 immalis isuna idiay Helsinki tapno agadal ti medisina. Ditoy ket nagayyemanna a mairaman dagiti pintor a ni Eero Järnefelt kenni Pekka Halonen, ti komposer a ni Jean Sibelius ken ti mannurat a ni Juhani Aho.
Idi 1913 ni Sillanpää ket immalis manipud idiay Helsinki ken napan idiay sigud a pagtaenganna a purok ken nagipasnek isuna ti panagsursurat.
Naamammuan isuna iti sangalubongan para iti nobela na a Nuorena nukkunut (Ti katulong a ni Silja/Nakaturog Bayat a Katutubo) idi 1931.
Ti asteroid a 1446 Sillanpää, a naduktalan babaen ti Pines nga astronomo ken pisiko a ni Yrjö Väisälä, ket isu ti naipanagan kaniana.
Dagiti obra[urnosen | urnosen ti taudan]
- Elämä ja aurinko (1916)
- Ihmislapsia elämän saatossa (1917)
- Hurskas kurjuus (naipatarus a kas ti Natulok a Panag-tawtawid) (1919)
- Rakas isänmaani (1919)
- Hiltu ja Ragnar (1923)
- Enkelten suojatit (1923)
- Omistani ja omilleni (1924)
- Maan tasalta (1924)
- Töllinmäki (1925)
- Rippi (1928)
- Kiitos hetkistä, Herra... (1930)
- Nuorena nukkunut (naipatarus a kas tiTi Katulong a ni Silja) (1931)
- Miehen tie (1932)
- Virranpohjalta (1933)
- Ihmiset suviyössä (naipatarus a ka ti Tattao iti Kalgaw a Rabii) (1934)
- Viidestoista (1936)
- Elokuu (1941)
- Ihmiselon ihanuus ja kurjuus (1945)


text:
Damdamag iti Lubong
Germany
Idi 2012, imbilin ti maysa kadagiti kangatuan a korte iti Germany a dagiti umili ket saan a mabalin a pormal nga umikkat iti relihion a maysa a pangpubliko a korporasion ti status-na sa agtalinaed latta a miembro iti dayta a narelihiosuan a komunidad. Dagiti Katoliko a din agbaybayad iti buis gapu ta pormal nga immikkatdan iti relihionda ngem an-annurotenda pay laeng ti pammatida ket mabalin a maparitan nga agkomunion, agkompesar, agtakem kadagiti annongen, ken posible a saan payen a maipaayan iti misa no maipumponda.
Lubong
Sigun iti maysa a panagadal kadagiti relihion iti lubong, 1.1 a bilion itan ti bilang dagiti tattao a “saan a miembro ti maysa a relihion,” nupay saanda met ketdi nga ateista. Maikatloda iti Kristianidad nga addaan iti 2.2 a bilion ken iti Islam a 1.6 a bilion ti miembrona. Maikapat ti Hinduismo nga addaan iti agarup 1 a bilion a miembro.
Japan
Ipakita ti panagadal dagiti Hapones a sientista a no ti maysa ket “mapadpadayawan, magutugot dagiti paset ti utek” a pakaigapuan ti “pannakarikna iti kinaragsak.” Agparang a paneknekan dayta ti opinion a ti panangpadayaw ket maysa a nasayaat a pamay-an tapno matignay ti tattao a mangpasayaat pay iti ar-aramidenda.
Bolivia
Idi maudi a paset ti 2012, nangaramid ti Bolivia iti nasional a sensus. Tapno umiso ti maala a bilang, dagiti umili ket nabilin nga agtalinaed iti balayda iti aldaw a maaramid ti sensus. Naiparit met ti yiinum iti arak ken panagbiahe dagiti pribado a lugan sa naiserra dagiti border.
Italy
Iti maysa a surbey, kinuna dagiti Italiano, nga iti average, makiay-ayamda kadagiti annakda iti 15 a minuto kada aldaw. “Maysa laeng iti kada 5 a nagannak ti mamati a makaisuro ti panagay-ayam,” kuna ti La Repubblica. Sigun ken Andrea Angiolino a propesional a diseniador iti board games, babaen iti panagay-ayam, matulongan dagiti nagannak ti annakda a mangparang-ay iti imahinasionda ken masursuroda ti agtulnog kadagiti pagannurotan.


text:
Broccoli
Ti Broccoli ket maysa a mula iti pamilia a Repolio, Brassicaceae (sigud a Cruciferae). Naidasig kas Italica a Grupo a Cultivar ti sebbanagn ti Brassica oleracea. Dagiti sabali pay a grupo a kultibar ti Brassica oleracea ket pakairamanan ti repolio (Grupo a Capitata), cauliflower (Grupo a Botrytis), kale ken collard greens (Grupo nga Acephala), kohlrabi (Grupo a Gongylodes), ken Brussels sprouts (Grupo a Gemmiferap). Ti Broccoli nga Intsik (Grupo nga Alboglabra) ket maysa met a grupo a cultivar ti Brassica oleracea. Addaan ti broccoli iti adu a nalasag a berde nga ul-uloo ti sabong a naurnos a kasla nagtagisanga a kayo a nagtubo iti maysa a nalukmeg nga ungkay.
Kas makan wenno masida, gagangay a makilnat wenno malambong bassit ti broccoli. Mabalin met a kanen a sadiwa wenno saan a naluto. Nabaknang ti broccoli iti bitamina C ken fiber, ken addaan iti kompuesto a glucoraphanin a mangidanon iti antikanser a kompuesto ti sulforaphane


text:
Opisina ken Impormasion iti Panagpasiar
Naimpusuan nga awisendaka nga agpasiar kadagiti opisina ken pagimprentaanmi. Ammuem ti adres ken oras ti panagpasiar.
Indonesia
Saksi-Saksi Yehuwa Indonesia
Central Park APL Office Tower, Floor 31
Jl. S. Parman Kav. 28
Jakarta 11470
INDONESIA
+62-21-2986-0800
Panagpasiar
Lunes agingga iti Biernes
10:30 a.m. agingga iti 11:00 a.m. ken 1:30 p.m. agingga iti 4:00 p.m.
Kapaut 1 oras
Trabaho iti Opisina
Agipatpatarus kadagiti literatura a naibatay iti Biblia iti Indonesian ken iti agarup 25 a lokal a lengguahe. Agipatpatulod kadagiti literatura iti intero a pagilian ti Indonesia.


text:
JW BROADCASTING
No Kasano a Baliwan ti Settings ti TV.JW.ORG iti Computer, Tablet, Wenno Smartphone-mo
Iti Settings screen, mabalinmo a balbaliwan ti settings ti tv.jw.org.
I-click-mo wenno talmegam ti Settings icon. Surotem dagiti instruksion iti baba tapno mabaliwam ti settings ti tv.jw.org:
Piliem ti Kayatmo a Resolution ti Video
I-enable Wenno I-disable Dagiti Subtitle ti Video
Piliem ti Kayatmo nga Streaming Channel
Palagip: Dagitoy a settings ket agaplikar laeng iti internet browser wenno mobile device a nangbalbaliwam iti dayta. No i-clear-mo ti cache ti internet browser-mo, mabalin nga agsubli ti settings iti default.
Piliem ti Kayatmo a Resolution ti Video
I-click-mo wenno talmegam ti button ti kayatmo a resolution ti video.
I-click-mo wenno talmegam ti Save tapno mai-save ti settings a kayatmo.
Ania ti kayat a sawen dagitoy a numero? Dagiti numero iti daytoy a listaan ket tumukoy iti kadakkel ti video, a mangipakita iti resolution wenno kalidad ti video. No nangatngato ti numero, napimpintas met ti resolution ti video, ket agkasapulan dayta iti naparpartak a koneksion ti internet.
Makita iti baba ti deskripsion dagiti resolution ti video:
Apay a masapul a baliwam ti resolution ti video? No nabuntog ti koneksion ti internet-mo, ken masansan nga agsardesardeng ti pannakai-play ti video, nasaysayaat no nababbaba a resolution ti video ti piliem. Usarem ti kangatuan a resolution a maibagay iti computer wenno device-mo. Mabalinmo met a pilien ti nababbaba a setting no kayatmo a basbassit ti bayadam para iti internet data.
Ania ti usar daytoy a setting? Saan nga i-play ti TV.JW.ORG dagiti video iti computer wenno device-mo iti resolution a nangatngato ngem iti pinilim. (Kitaem ti Agbuya iti Streaming iti tv.jw.org.)
No piliem ti Automatic setting, i-play ti tv.jw.org dagiti video iti kasayaatan a resolution a maibagay iti kadakkel ti iskrin ti computer wenno device-mo.
I-enable Wenno I-disable Dagiti Subtitle ti Video
Ti dadduma a video ket mabalin nga i-play nga addaan iti subtitle. Ti lengguahe ti subtitle ket kapada ti lengguahe ti video.
No kayatmo nga agparang ti subtitle, itsekmo ti kahon a Display Subtitles When Available.
No saanmon a kayat a makita ti subtitle, ikkatem ti tsek ti kahon.
I-click-mo wenno talmegam ti Save tapno mai-save ti settings a kayatmo.
Palagip: Agaplikar daytoy a setting iti amin a video nga adda subtitle-na, buyaem man iti seksion nga Streaming wenno iti Video on Demand.
Piliem ti Kayatmo nga Streaming Channel
Automatiko a lagipen ti system ti kaudian nga streaming channel a linuktam ket dayta met laeng a channel ti agparang no luktam manen ti Streaming.
Ngem mabalin nga adda channel a kayatmo nga agparang kada aglukatka iti Streaming iti maysa a device. Kas pagarigan, no maysaka a nagannak, mabalin a kayatmo nga agparang a dagus ti channel a Children iti tablet nga us-usaren dagiti babassit nga annakmo.
No kayatmo nga agparang ti maymaysa a channel kada aglukatka iti Streaming, mapanka iti Settings sa piliem ti channel.
Tapno makasublika iti default a setting, piliem ti Start with my last selected channel.
I-click-mo wenno talmegam ti Save tapno mai-save ti settings a kayatmo.


text:
James Prescott Joule
Ni James Prescott Joule FRS ( /dʒuːl/;[1] 24 Disiembre 1818 – 11 Oktubre 1889) ket maysa idi nga Ingles a pisiko ken agar-aramid iti serbesa, a naipasngay idiay Salford, Lancashire. Ni Joule ket inadalna ti kasasaad ti pudot, ken nakaduktal ti pannakaikabagianna ti mekaniko nga obra (kitaen ti enerhia). Daytoy ti nakaiturongan ti teoria ti panagin-inut ti enerhia, a nakaiturongan ti panagrang-ay ti umuna a linteg ti termodinamiko. Ti naibatay ti SI a paset ti enerhia, ti joule, ket nainaganan kaniana. Isu ket kimmadua a nag-obra kenni Lord Kelvin tapno mangirang-ay ti naipatingnga a gatad ti temperatura, nagar-aramid kadagiti panagpalpaliiw ti magnetostriksion, ken nabirukanna ti pannakaikabagian a nagbaetan ti ayus babaen ti resistansia ken ti pudot ket agwara, nga itan ket maysa kadagiti dua a linteg a tinawtawagan ti Linteg ni Joule.
Paammo[urnosen | urnosen ti taudan]
- ^ OED: "Urayno adda dagiti tao a nagtawtawag ti bagbagida (dʒaʊl), ken dadduma pay (dʒəʊl) [ti OED a porma para iti /dʒoʊl/], a daytoy ket gangani sigurado a ni J. P. Joule (ken adda dagiti maikabagianna) ket nagus-usar ti (dʒuːl). To Joule a serbeseria ket nagus-usar ti pannakaallilaw ti pannakabalikas kadagiti panagipaksil: Childs, Stephen. "Kimika a Nadumaduma". Ti Kimiko nga Agtigtignay!. Unibersidad ti Limerick (50). Naala idi 24 Marso 2010.
Adu pay a mabasbasa[urnosen | urnosen ti taudan]
- Bottomley, J. T. (1882). "James Prescott Joule". Nature. 26 (678): 617–620. Bibcode:1882Natur..26..617B. doi:10.1038/026617a0.
- Cardwell, D. S. L. (1991). James Joule: Ti Biograpia. Kolehio ti Manchester a pagmalditan. ISBN 0-7190-3479-5.
Dagiti silpo ti ruar[urnosen | urnosen ti taudan]
Midia a mainaig kenni James Prescott Joule iti Wikimedia Commons
Dagiti obra a mainaig kenni James Prescott Joule iti Wikisource (Ingles)


text:
Bayombong, Nueva Vizcaya
Ti Bayombong ket maysa a primera klase nga ili ken isu ti kapitolio iti probinsia ti Nueva Vizcaya iti Filipinas.
Dagiti baranggay[urnosen | urnosen ti taudan]
Ti ili ti Bayombong ket nabingbingay a politikal iti 25 a barbaranggay.[2]
- Bonfal East
- Bonfal Proper
- Bonfal West
- Buenavista (Vista Hills)
- Busilac
- Casat
- La Torre North
- Magapuy
- Magsaysay
- Masoc
- Paitan
- Don Domingo Maddela Poblacion
- Don Tomas Maddela Poblacion
- District III Poblacion
- District IV (Poblacion)
- Bansing
- Cabuaan
- Don Mariano Marcos
- Ipil-Cuneg
- La Torre South
- Luyang
- Salvacion
- San Nicolas North (Luyang)
- Santa Rosa
- Vista Alegre (B. Baringin)
Demograpia[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "Dagiti Opisial a Resulta ti Panagbutos idi 2013 kadagiti Ili ken Siudad". Intramuros, Manila, Filipinas: Commission on Elections (COMELEC). 1 Hulio 2013. Naala idi Hulio 6, 2014.
- ^ a b "Probinsia ti Nueva Vizcaya". PSGC Interaktibo. Siudad ti Makati, Filipinas: Opisina ti Koordinasion ti Nailian nga Estadistika. Naala idi 11 Hulio 2014.
- ^ a b Pakaammo ti Senso ti Filipinas idi 2015 (Ingles) naala idi 10 Hunio 2016
- ^ "Probinsia ti Nueva Vizcaya". Datos ti Populasion ti Ili. Dibision ti Panagsukisok ti LWUA. Naala idi 11 Hulio 2014.
Dagiti silpo ti ruar[urnosen | urnosen ti taudan]
- Pagalagadan a Kodigo ti Heograpia ti Filipinas (Ingles)
- Turay ti Estadistika ti Filipinas (Ingles)
- Dagiti datos ti populasion ti LWUA (Ingles)
- LGPMS (Ingles)
- COMELEC (Ingles)


text:
TI PAGWANAWANAN (PAGADALAN NGA EDISION) AGOSTO 2013
Daytoy a ruar ilawlawagna no kasano ti makapagtalinaed a nasantuan ken nabunga iti trabaho ti Dios, no kasano a maliklikan a pabasolen ti Dios gapu kadagiti problematayo, ken no kasano a parmeken ti pannakaupay.
Nasantipikarkayon
Usigem ti uppat a punto a makatulong kadatayo nga agtalinaed a nasantuan ken nabunga iti panagserbi iti Dios.
Salsaludsod Dagiti Agbasbasa
Mayanatup kadi a katugaw dagiti Kristiano a nagannak ti nailaksid a menor de-edad nga anakda kadagiti gimong ti kongregasion?
Ni Jehova ti ‘Inaldaw a Mangbagbagkat iti Awitko’
Iti laksid ti nakaro a parikutna iti salun-at, ania ti nakatulong iti maysa a kabsat a taga-Namibia tapno sirarag-o a makapagserbi kas payunir iti nasuroken a 20 a tawen?
Dika Koma ‘Agpungtot Maibusor ken Jehova’
Nagsakit ti nakem ti dadduma iti Dios. Isu ti pabpabasolenda kadagiti problemada. Kasanotayo a maliklikan daytoy a silo?
Nagannak—Sanayenyo Dagiti Annakyo Manipud Kinamaladagada
Kasano ti rumbeng a kasapa ti panangsanay iti ubing? Ania ti masapul a ramanen daytoy a panangsanay?
Agpipinnanunot ken Agpipinnaregtatayo
Kasanotayo nga agtitinnulong tapno makapagtultuloytayo a matalek nga agserbi iti Dios uray no adda dagiti problematayo?
Usigem no Ania a Kita ti Tao ti Rebbeng a Pagbalinam
Saan a kayat ni Satanas a magun-odtayo ti anamong ti Dios. Ania ti maaramidantayo tapno masaluadantayo ti relasiontayo ken Jehova?
Nakakita ni Eliseo iti Gumilgil-ayab a Karkaruahe—Makitkitam Met Kadi?
Naaddaan ni Eliseo iti nabileg a pammati ken naan-anay a panagtalek ken Jehova. Ania ti maadaltayo iti ulidanna?
Naragsakan ti Ari!
Basaem no kasano a tinagipateg ti ari ti Swaziland dagiti kinapudno iti Biblia.


text:
LEKSION 4
Naparagsakna ni Jehova ken ni Tatangna
Makitam kadi ti ubing iti ladawan?— Isu ti balasitang nga anak ni Jefte. Awan ti naganna iti Biblia. Ngem ammotayo a naparagsakna ni Jehova ken ni tatangna. Ammuenta ti maipapan kenkuana ken ni tatangna a Jefte.
Naimbag a lalaki ni Jefte. Kanayon nga isursurona iti balasitangna ti maipapan ken Jehova. Natured met a lalaki ken nasayaat a lider. Isu a kayat dagiti Israelita nga agbalin a liderda a makilaban kadagiti kabusorda.
Nagkararag ni Jefte a tulongan koma ida ti Dios tapno mangabakda. Inkarina a no mangabakda, itednanto ken Jehova ti umuna a rummuar iti balayna a sumabat kenkuana. Agyanto ken agtrabaho iti tabernakulo ti Dios iti intero a panagbiagna. Ti tabernakulo ket lugar a papanan idi dagiti tattao tapno agdayawda ken Jehova. Nangabak nga agpayso ni Jefte! Ammom kadi no asino ti umuna a simmabat kenkuana idi nagawid?—
Wen, ti balasangna, ti agmaymaysa nga anakna! Ita, palubosanen ni Jefte a pumanaw, isu a malidayan unay. Ngem laglagipem nga adda kari ni Jefte, isu nga imbaga ti balasangna: ‘Tatang, tungpalem ti inkarim ken Jehova.’
Malidayan met ti balasang ni Jefte. Ngamin, dagiti agserserbi iti tabernakulo saanda a mabalin ti makiasawa wenno maaddaan iti annak. Ngem kayatna a tungpalen ti kari ni tatangna ken paragsaken ni Jehova. Napatpateg dayta kenkuana ngem ti makiasawa wenno maaddaan iti annak. Isu a napan iti tabernakulo tapno agserbi iti intero a panagbiagna.
Naparagsakna ngata ni Jehova ken ni tatangna?— Wen! No natulnogka ken ay-ayatem ni Jehova, kaslaka iti balasang ni Jefte. Maparagsakmo met ni Jehova ken da tatang ken nanangmo.


text:
Look "Ma, car-less Sunday! Ti car-less Sunday ket maysa nga experimental concern iti panaginut iti gasolina ken panangpabassit ti polusion iti kangrunaan a kalsada ti Baguio City, ti Session Road. Kaugnay daytoy a car-less Sunday iti programa a Walk, Baguio Walk, a panangilungalong iti pannagna dagiti empleado a mapan agtrabaho iti kada Lunes. Isuna laeng ta car-less ngarud, ngem agkaiwara met dagiti binuntuon a basura iti amin a suli ti kalsada ken eskinita gapu iti panagparikut ti siudad iti awan iti pagibellenganda gapu iti pannakapunnon ti dumpsite. Lalo la unay iti tiendaan, ayna, nagbangsit. Sapay koma ta masolbar daytoy a parikut iti kabiitan a panawen. Ken tumulong koma met amin nga umili itoy a parikut a saan ket a no sadino la ditan iti inda pagibarbarsakan kadagiti basurada. Di koma baybay-an a madadael ti siudad gapu iti basura.
Sunday, July 20, 2008
1 comment:
- brainteaser said...
-
Mayat man dagitoy a programa, Manong! Mayat ta 'Carless Sunday' ta dakkel ti matipid iti gasolina. Ken dayta 'Walk Baguio, Walk' ta saan laeng a makatipid dagiti tao, sumalun-at da pay. Nangruna inton mapukawen dayta problema iti basura. Ta baka agsakit da la ngarud met no saan a nasayaat ti angin a masay-opda! Nalpas, kaslada la nga adda ditoy Manila no kuan!
Sabali laeng ti angin dita BC. Makapaawis nga agpagna-pagna. Nangruna la ket ngarud ta adda dagita saleng a linong iti kalsada. Nagmayaten. Adayo a narigrigat a maaramid ditoy MM dagita kakasta a napipintas a programa. Ngamin, kabutbuteng met ti aglawlaw. Hayna, nalaka aya no matiempuannaka ti mannipdut, Apo. Awan pay ketdi ti adu a sidewalk nga adda linongna, maguyugoy ngarud koma dagiti tao a magmagna no nagpudot? Suerteak la bassit ta asidegak laeng iti circle ken iti UPD, adda pagpagna-pagnaak no kua. :-)
Kumanunongak man kadayta kunam, Manong, a sapay koma ta tumulong dagiti umili. Saan met ngamin a kabaelan ti ahensia ti gobierno a soloen dagiti programana. Narigat met no puro reklamotayo nga umili, pabasolentayo ti gobierno, ngem saantayo met nga ipaay ti umiso a tulongtayo. 'Wan latta no kua.
Ania diay kunada itayen? Tulong-tulong sa kaunlaran. Mayat man nga islogan. Maymayat koma pay no maaramid.
Nakaaduak manen. Hehehe. Just wanted to say I enjoyed reading your posts. Have a good day, Manong.
Sherma
- 10:46 PM


text:
Isuroyo Dagiti Annakyo
Nasursuro ni Jesus ti Agtulnog
ADDA kadi dagiti gundaway a marigatanka nga agtulnog?— * Saan a nakaskasdaaw dayta ta kastatay amin no dadduma. Ammom kadi nga uray ni Jesus kasapulanna met a sursuruen ti agtulnog?—
Ammom kadi no siasino ti rumbeng a pagtulnogan ti amin nga agtutubo?— Wen, ti tatang ken nanangtayo. Kuna ti Biblia: “Agtulnogkayo kadagiti nagannak kadakayo a maikaykaysa iti Apo, ta daytoy nalinteg.” (Efeso 6:1) Siasino ti ama ni Jesus?— ni Jehova a Dios, nga Amatayo met. (Mateo 6:9, 10) Ngem no kunaem a ni Jose ken Maria ti nagannak ni Jesus, saanka met a nagkamali. Ammom kadi no kasano a nagbalinda a nagannak ni Jesus?—
Inlawlawag ni anghel Gabriel no kasano nga agbalinto ni Maria nga ina uray no di nakidenna. Iti milagro a pamay-an, pinagbalin ni Jehova a posible dayta a panagsikog. Inlawlawag ni Gabriel ken Maria: “Ti pannakabalin ti Kangatuan salinongannakanto. Iti dayta met a rason ti mayanak maawaganto iti nasantuan, Anak ti Dios.”—Lucas 1:30-35.
Innala ti Dios ti biag ti Anakna idiay langit sana inkabil iti aanakan ni Maria. Kalpasanna, dimmakkel ti biag iti aanakanna a kas iti idadakkel ti dadduma a maladaga iti aanakan ti innada. Kalpasan ti siam a bulan, naipasngay ni Jesus. Kabayatanna, ni Jose inkasarna ni Maria, isu nga impagarup ti kaaduan a ni Jose ti talaga nga ama ni Jesus. Ngem iti kinapudnona, nagserbi laeng ni Jose kas pannakaama. Maikuna ngarud a dua ti ama ni Jesus!
Idi 12 pay la ti tawen ni Jesus, adda inaramidna a mangipakita a patpatgenna unay ti nailangitan nga Amana a ni Jehova. Iti dayta a gundaway, kas kaugalian ti pamilia ni Jesus, nagdaliasatda iti adayo agingga iti Jerusalem para iti Paskua. Idi agawiddan idiay Nazaret, nadlaw da Jose ken Maria a saanda a kadua ni Jesus. Mapanunotmo kadi no apay a nalipatanda ni Jesus?—
Bueno, adda idin dadduma nga annak da Jose ken Maria. (Mateo 13:55, 56) Nalabit a kaduada pay a nagdaliasat dagiti kakabagianda a kas kada Santiago ken Juan. Karaman met ni Zebedeo nga ama da Santiago ken Juan ken ti inada a ni Salome, a mabalin a kabsat ni Maria. Isu a mabalin nga impagarup ni Maria a kimmuyog ni Jesus iti dadduma a kabagianda iti grupo.—Mateo 27:56; Marcos 15:40; Juan 19:25.
Idi nadlaw da Jose ken Maria nga awan ni Jesus, nagdardarasda a nagsubli idiay Jerusalem. Matartarantada a nangsapsapul iti anakda. Iti maikatlo nga aldaw, nasarakanda ni Jesus idiay templo. Kinuna ni Maria kenkuana: “Apay a kastoy ti inaramidmo kadakami? Adtoy ni amam ken siak a mariribukan ti panunotna sinapsapuldaka.” Ngem kinuna ni Jesus: “Apay a kasapulan a sapulendak? Saanyo aya nga ammo a masapul nga addaak iti balay ni Amak?”—Lucas 2:45-50.
Iti panagkunam, saan kadi a maiparbeng ti kasta nga isusungbat ni Jesus ken nanangna?— Bueno, ammo dagiti nagannakna a pagaayat ni Jesus ti agdayaw iti balay ti Dios. (Salmo 122:1) Gapuna, saan kadi nga umiso laeng a panunoten ni Jesus a ti templo ti Dios ti umuna a lugar a pangsapulanda koma kenkuana?— Idi agangay, pinampanunot ni Maria ti naibaga ni Jesus.
Ania ti kababalin nga impakita ni Jesus kada Jose ken Maria?— Kuna ti Biblia: “Simmalog [ni Jesus] a kaduada ket dimteng idiay Nazaret, ket nagtultuloy a nagpasakup kadakuada.” (Lucas 2:51, 52) Ania ti masursurotayo iti ulidan ni Jesus?— Wen, rumbeng a natulnogtayo met kadagiti nagannaktayo.
Nupay kasta, saan a kanayon a nalaka ken Jesus ti agtulnog— uray iti nailangitan nga Amana.
Iti rabii sakbay ti ipapatayna, kiniddaw ni Jesus ken Jehova no mabalin nga agbaliw ti panunot ni Amana mainaig iti ipapaaramidna kenkuana. (Lucas 22:42) Ngem nagtulnog ni Jesus iti Dios uray narigat nga aramiden dayta. Kuna ti Biblia a “nasursurona ti panagtulnog manipud iti bambanag a sinagabana.” (Hebreo 5:8) Iti panagkunam, masursurotayo met kadi ti agtulnog uray iti gundaway a narigat nga aramiden dayta?—
^ par. 3 No adda ubing a kaduayo nga agbasa, ti uged ket pammalagip nga agsardengkayo biit ken paregtaenyo nga iyebkasna ti kapanunotanna.


text:
Panagkukua
Ti panagkukua ket isu ti sakup kadagititignay ken dagiti kadkadawyan nga ugali babaen dagiti organismo, dagiti [[sistema], wenno dagiti parbo nga entidad a makuyog kadagiti bukodda nga enbironmento, a mairaman dagiti dadduma asistema wenno dagiti organismo nga adda ken ti pay pisikal nga enbiromento. Daytoy ket isu ti panagsungbat iti sistema wenno organismo kadagiti nadumaduma a panangitignay wenno maar-aramid, urayno dayto ket akin-uneg wenno akin-ruar, [[siaammo]wenno saan a siaaammo, nalawag wenno saan a nalawag, ken boluntario wenno saan a boluntario.


text:
ANIA A TALAGA TI ISURSURO TI BIBLIA? (GIYA ITI PANAGADAL)
ANIA A TALAGA TI ISURSURO TI BIBLIA? (GIYA ITI PANAGADAL)
Dagiti Espiritu a Parsua—No Ania ti Maaramidanda Kadatayo (Paset 2)
Apay nga iparit ni Jehova ti amin a klase ti espiritismo? Kasanotay a masalakniban ti bagitayo manipud kadagiti espiritu a parsua a mayat a mangallilaw kadatayo?
I-download
Kanayonan Manipud iti Daytoy a Koleksion
Panagdayaw nga Anamongan ti Dios (Paset 2)
Umanay kadin a basta mamatika iti Dios tapno maparagsakmo isuna? Wenno adda pay sabali a masapul nga aramiden dagiti agdaydayaw kenkuana?
Panagdayaw nga Anamongan ti Dios (Paset 1)
Maragsakan kadi ti Dios iti amin a relihion? No saan, kasanom a mailasin ti pudno a relihion? Adalem ti isursuro ti Biblia ken usigem ti patpatiem.
No Kasano nga Agbalin a Naragsak ti Biag ti Pamiliayo (Paset 2)
Kasano a makatulong kadagiti nagannak ken annak dagiti inaramid ni Jesus? Adalem a naimbag dagiti patpatiem ken ti ibagbaga ti Biblia.


text:
Ammoyo Kadi?
Apay a nagibarbas ni Jose sakbay a simmango ken Faraon?
Iti salaysay ti Genesis, imbilin ni Faraon a dagus a maipan kenkuana ti Hebreo a balud a ni Jose tapno malawlawagan ti tagtagainep a pakaburburiboranna. Adu a tawen idin a nakabalud ni Jose. Uray apurado unay ni Faraon, nagibarbas pay nga umuna ni Jose. (Genesis 39:20-23; 41:1, 14) Kasla saan a napateg dayta a detalye nga inraman ti mannurat. Ngem ipakita dayta a pamiliar isuna kadagiti kaugalian dagiti taga-Egipto.
Ugali idi dagiti nagkauna a nasion, a pakairamanan dagiti Hebreo, a paatiddogen ti barbasda. Ngem “ti nagkauna nga Egipto ti kakaisuna idi a nasion iti Middle East a saan a mangayat iti atiddog a barbas,” kuna ti Cyclopedia of Biblical, Theological, and Ecclesiastical Literature a libro da McClintock ken Strong.
Barbas laeng kadi ti masapul a makiskisan sigun iti kaugalian dagiti Egipcio? Ipakita ti magasin a Biblical Archaeology Review nga iti dadduma a kaugalian dagiti Egipcio, masapul nga agsagana ti maysa a lalaki a sumango ken Faraon a kas met la iti aramidenna no sumrek iti templo. No kasta, masapul idi a kiskisan ni Jose ti intero nga ulo ken bagina.
Sigun iti libro nga Aramid, Griego ti tatang ni Timoteo. Masiguradotayo kadin nga isu ket taga-Grecia?
Saan. Kadagiti libro ti Biblia nga impaisurat ti Dios ken ni apostol Pablo, adda dagiti gundaway nga indumana dagiti Judio kadagiti Griego, wenno Hellenes, a kas man la inusarna ti termino a Griego a pangtukoy iti amin a saan a Judio. (Roma 1:
Idi ngay un-unana, siasino dagiti maibilbilang a Griego? Idi maikapat a siglo B.C.E, impagpannakkel ti nalaing nga ispiker a taga-Atenas a ni Isocrates ti panagsaknap ti Griego a kultura iti intero a lubong. Kas resultana, kinunana: “Adda dagidiay maawagan a Griego, saan a gapu ta nayanakda iti Grecia, no di ket gapu ta naedukaranda iti sursurotayo.” Posible ngarud a ti tatang ni Timoteo, a saan a Judio, ken ti dadduma a tinukoy ni Pablo kas Griego ket maibilang a Griego gapu iti kultura, saan a gapu ta nayanakda idiay Grecia.
Ammuem ti Ad-adu Pay
‘Imdenganyo Pangngaasiyo ti Tagtagainepko’
Ti nariribuk a kasasaad ti pamilia ni Jose mangipaay iti napateg a leksion kadagiti pamilia nga addaan siuman.
“Ti Dungdungnguen ken Matalek nga Anakko iti Apo”
Ania ti nakatulong iti dati a managbabain nga agtutubo a ni Timoteo tapno agbalin a maysa a nagsayaat a pagtuladan kas mangidadaulo a Kristiano?


text:
Pebrero 15-21
NEHEMIAS 9-11
Kanta 84 ken Kararag
Panglukat a Sasao (3 min. wenno awan pay)
GAMENG MANIPUD ITI SAO TI DIOS
“Dagiti Matalek nga Adipen Suportaranda Dagiti Urnos iti Panagdaydayaw”: (10 min.)
Ne 10:28-30—Nagnunumuanda a saanda a makiasawa “kadagiti tattao iti daga” (w98 10/15 21 ¶11)
Ne 10:32-39—Determinadoda idi a mangsuporta iti pudno a panagdaydayaw iti nagduduma a pamay-an (w98 10/15 21 ¶11-12)
Ne 11:1, 2—Situtulok a sinuportaranda ti espesial nga urnos iti panagdaydayaw (w06 2/1 11 ¶6; w98 10/15 22 ¶13)
-
Panagkali iti Naespirituan a Gameng: (8 min.)
Ne 9:19-21—Kasano a pinaneknekan ni Jehova nga ipaayna ti kasapulan ti ilina? (w13 9/15 9 ¶9-10)
Ne 9:6-38—Ania a nagsayaat nga ulidan ti impakita dagiti Levita maipanggep iti kararag? (w13 10/15 22-23 ¶6-7)
Ania ti maadalko iti panagbasa iti Biblia ita a lawas maipapan ken Jehova?
Ania dagiti punto iti panagbasa iti Biblia ita a lawas a mausarko iti ministerio?
-
Panagbasa iti Biblia: Ne 11:15-36 (4 min. wenno awan pay)
AGBALIN A MAS EPEKTIBO ITI MINISTERIO
Damo a Pannakisarita: (2 min. wenno awan pay) Itampok ti agdama nga Agriingkayo! nga usaren ti artikulo a “Tulong Para iti Pamilia—No Kasano ti Maaddaan iti Pudpudno a Gagayyem.” Mangibati iti pagsaritaan para iti panagsarungkar.
Panagsarungkar: (4 min. wenno awan pay) Idemostra no kasano a sarungkaran ti maysa a nangipakita iti interes iti artikulo a napauluan iti “Tulong Para iti Pamilia—No Kasano ti Maaddaan iti Pudpudno a Gagayyem” iti agdama nga Agriingkayo! Mangibati iti pagsaritaan iti sumaganad a panagsarungkar.
Panangyadal iti Biblia: (6 min. wenno awan pay) Idemostra ti panangyadal iti Biblia. (bh 32-33 ¶13-14)
PANAGBIAG KAS KRISTIANO
Kanta 19
“Ti Kasayaatan Pay Laeng a Biag”: (15 min.) Pagsasaritaan. Irugi babaen ti panangipabuya iti video. Kalpasanna, pagsasaritaan dagiti saludsod. Manginterbiu iti apagbiit iti maysa nga agibumbunannag, naasawaan wenno saan, a nangaprobetsar iti kinaawan iti asawa iti sumagmamano a tawen tapno ad-adu ti maaramidanna iti panagserbi ken Jehova. (1Co 7:35) Ania dagiti bendision a naawatna kas resulta dayta?
Panagadal ti Kongregasion iti Biblia: ia kap. 9 ¶1-13 (30 min.)
Repaso ken Dagiti Maadal iti Sumaruno a Lawas (3 min.)
Kanta 76 ken Kararag